title: Agostino Steffani

text: Steffanin 18 oopperasta kaksi on hävinnyt. Kussakin oopperassa on 60–70 aariaa, useimmiten da capo -tyyppisiä. Steffania pidetään tärkeänä välittäjähahmona siirryttäessä täysbarokista myöhäisbarokkiin. Saksaksi käännettyinä eräät Steffanin oopperat vaikuttivat suuresti saksalaisen oopperatyylin muodostumiseen.


title: Agostino Steffani

text: Steffanin ensimmäinen ooppera oli V. Terzagon librettoon sävelletty "Marco Aurelio" (”Marcus Aurelius”, 1681). "Niobe, Regina di Tebe" (”Niobe, Theban kuningatar”, 1688) Orlandin librettoon oli Steffanin ensimmäinen kreikkalaiseen mytologiaan perustuva ooppera, jonka aihe on otettu Ovidiuksen Metamorfooseista. "Enrico Leone" (”Henrik Leijona”, 1689) syntyi Hannoverin oopperan avajaisjuhliin ja samalla Bardowickin taistelun 500-vuotisjuhlallisuuksiin. "La lotta d’Ercole con Acheloo" (”Herkuleksen taistelu Akhelooksen kanssa”, 1689) kertoo joenjumalan ja Herakleen kilpailusta kauniin Deianeiran suosiosta. "Orlando generoson" (”Jalomielinen Orlando”, 1691) tapahtumat on sijoitettu Kiinaan. "Il Turno / Enea o Amor vien dal destino" (”Turnus / Aeneas eli rakkaus seuraa kohtalosta”, 1693–1707) on monimutkaisten romanttisten suhteiden ooppera. "Tassilonen" (1709) nimihenkilö on Baijerin hallitsija Kaarle Suuren aikaan.


title: José Manuel González López

text: José González (s. 14. lokakuuta 1966) on espanjalainen jalkapallovalmentaja ja entinen hyökkääjä. Tammikuusta 2018 lähtien hän on toiminut Málagan päävalmentajana.


title: José Manuel González López

text: José aloitti pelaajauransa Cádizin juniorijoukkueessa ja debytoi seuran edustusmiehistössä kaudella 1984/85. Hän pelasi kuitenkin kauden varsinaisesti seuran reservijoukkueessa ja sai enemmän vastuuta edustusmiehistössä vasta kaudella 1986/87. Läpimurtonsa José teki vasta kaudella 1988/89 ja teki parhaan esiintymisensä kaudella 1990/91 onnistuttuaan maalinteossa seitsemän kertaa pelaamissaan 30 ottelussa. Menestyskauden jälkeen José siirtyi kolmivuotisella sopimuksella RCD Mallorcaan. Vastuu uudessa seurassa oli vähäistä putoamiseen päättyneellä liigakaudella. José siirtyi Mallorcasta Albacete Balompiéen kesällä 1993. José ei onnistunut vakiinnuttamaan Albacetessäkään paikkaansa avauskokoonpanossa ja siirtyi kauden jälkeen Rayo Vallecanoon, jossa esiintyi vain kahdeksassa ottelussa. Hän lopetti pelaajauransa Málagassa kauteen 1995/96.


title: José Manuel González López

text: Pelaajauransa jälkeen José González palasi Cádiziin, jossa aloitti juniorivalmentajana vuonna 2001. Toukokuussa 2002 hänestä tuli seuran edustusjoukkueen päävalmentaja. Josén johdolla seura nousi kauden 2002/03 päätteeksi Segunda Divisióniin, jossa sijoittui seuraavalla kaudella yllättäen seitsemänneksi. Hän siirtyi kesällä 2004 Albaceteen. Seura juuttui Josén alaisuudessa liigan häntäpäähän ja hän sai potkut helmikuussa 2005.


title: José Manuel González López

text: Marraskuussa 2006 José palasi Cádizin valmentajaksi. Joukkue sijoittui hänen johdollaan Segundassa viidenneksi. Hän jätti tehtävänsä kauden jälkeen ja palasi valmennustehtäviin vasta huhtikuussa 2008, kun Córdoba palkkasi hänet valmentajaksi. Seura onnistui hänen johdollaan pelastumaan putoamiselta Segundasta, mutta seuraavan kauden heikot peliesitykset johtivat Josén potkuihin joulukuussa 2008.


title: José Manuel González López

text: Kaudella 2009/10 José valmensi Real Murciaa, mutta seura putosi hänen alaisuudessaan liigasta ja José palasi Cádizin valmentajaksi. Hän valmensi seuraa kaksi kautta Segunda B:n 4. lohkon mestaruuden, muttei onnistunut karsinnoissa nousemaan Segundaan.


title: José Manuel González López

text: Helmikuussa 2014 José jatkoi uraansa Gregorio Manzanon apuvalmentajana Beijing Guoanissa. Hän jätti tehtävänsä helmikuussa 2016 ja palasi päävalmentajaksi Espanjaan, tällä kertaa Granadan joukkueeseen. José pelasti Granadan niukasti putoamiselta liigasta joukkueen sijoituttua kuudenneksitoista. Kauden jälkeen hän sai tehdä tilaa Pacolle.


title: José Manuel González López

text: Marraskuussa 2016 kerrottiin, että José González palaa Beijing Guoanin palvelukseen ja toimii kaudella 2017 seuran päävalmentajana. Pesti kiinalaisseurassa päättyi kuitenkin potkuihin jo kesäkuun alussa 2017.


title: José Manuel González López

text: Tammikuussa 2018 José Gonzálezista tuli La Ligan jumboksi vajonneen Málagan päävalmentaja.


title: Legalise Drugs & Murder

text: Legalise Drugs & Murder on brittiläiset stoner metal -yhtye Electric Wizardin EP-levy, joka julkaistiin 3. heinäkuuta 2012. Siitä julkaistiin vinyylinä usean värisenä, sekä C-kasettina vain valikoiduissa liikkeissä Terrorizer-lehden mukana.


title: 2CBFly-NBOMe

text: 2CBFly-NBOMe (NBOMe-2C-B-FLY, Cimbi-31) on epäsuorasti 2C-B:stä johdettu kemikaali, joka on sukua bentsodifuraaneille kuten 2C-B-FLY:lle ja "N"-bentsyylifenetyyliamiineille kuten 25I-NBOMe:lle.


title: 2CBFly-NBOMe

text: Yhdiste kehitettiin vuonna 2002, ja sitä tutki myöhemmin Ralf Heim Freie Universität Berlinissä.


title: 2CBFly-NBOMe

text: Yhdiste toimii voimakkaana osittaisena agonistina 5HT-serotoniinireseptorissa.


title: 2CBFly-NBOMe

text: 2CBFly-NBOMe julistettiin kontrolloiduksi kemikaaliksi Vermontissa tammikuussa 2016.


title: Helloweenin diskografia

text: Tämä on saksalaisen power metal -yhtye Helloweenin diskografia.


title: Petserinmaa

text: Petserinmaa () oli vuonna 1920 perustettu maakunta Viron kaakkoisosassa. Se käsitti setukaisten historiallisen asuinalueen eli Setumaan. Vuoden 1945 alusta suurin osa maakunnan alueesta liitettiin kuitenkin Venäjän SFNT:hen, ja tämä alue kuuluu nykyisinkin Venäjään. Petserinmaan Virolle jäänyt osa kuluu nykyisin Võrumaan maakuntaan.


title: Petserinmaa

text: Setukaiset pitävät koko Petserinmaata historiallisena kotimaanaan. Alueella on kuitenkin vanhastaan asunut myös venäläisiä, jotka pääasiassa olivat vanhauskoisia ja puhuma kielimuoto on välittävä murre venäjän ja valkovenäjän kielten välillä.


title: Petserinmaa

text: Vuonna 1473 alueelle perustettiin yksi Venäjän huomattavimmista ortodoksisista luostareista, Petserin luostari. suureen pohjan sotaan (1700-1721) saakka Petseri oli Venäjän läntisenä rajalinnoituksena ensin Liiviläistä ritarikuntaa, myöhemmin Ruotsia ja Puola-Liettuaa vastaan. Myöhemmin kaupunki ympäristöineen Venäjän Pihkovan kuvernementtiin.


title: Petserinmaa

text: Ensimmäisen maailmansodan loppuvaiheessa, helmikuusta joulukuuhun 1918 maakunnan pääkaupunki Petseri oli Saksan miehittämä. Saksalaiset aikoivat liittää kaupungin ympäristöineen Baltian herttuakuntaan. Viron itsenäisyyssodassa virolaiset valloittivat kaupungin 29. maaliskuuta 1919. Petserin ja sitä ympäröineen Setumaan liittäminen Viroon vahvistettiin Tarton rauhansopimuksessa vuonna 1920, ja alueista muodostettiin Petserinmaan maakunta.


title: Petserinmaa

text: Vuonna 1940 koko Viro, myös Petserinmaa liitettiin Neuvostoliittoon. Toisen maailmansodan aikana Petserinmaa oli Saksan Heerin miehittämänä elokuusta 1941 elokuun 11. päivään saakka 1944 saakka, jolloin Neuvostoliitto jälleen valtasi sen edetessään kohti Saksaa. Vuoden 1945 alussa suurin osa Petserinmaata samoin kuin Narvanjoen itäpuolinen alue Koillis-Virossa liitettiin Venäjän sosialistiseen federatiiviseen neuvostotasavaltaan.


title: Petserinmaa

text: Kun Viro vuonna 1991 Neuvostoliiton hajotessa jälleen itsenäistyi, virolaiset herättivät kysymyksen Tarton rauhansopimuksen mukaisten rajojen palauttamisesta. Viro kuitenkin luopui aluevaatimuksistaan marraskuussa 1995. Asiaan vaikutti osaltaan se, että entisen Petserinmaan Venäjään kuuluvan osan nykyiset asukkaat ovat lähes yksinomaan venäläisiä. Maaliskuun 18. päivänä 2005 Viro ja Venäjä allekirjoittivat rajasopimuksen, jolla nykyinen raja vahvistettiin. Sopimuksen johdannossa todettiin Viron perustuslain 122. artiklan mukaisesti, että raja eräissä kohdin Tarton rauhan rajasta.


title: Petserinmaa

text: Maailmansotien välisenä aikana Petserinmaahan kuuluivat seuraavat kunnat:Näistä Järvesuu (nykyinen Värsta), Meremäe ja Mäe (nykyinen Mikitamäe) sekä osa Saatsea kuuluvat nykyisin Viroon, muut Venäjään. Alueen Viroon kuuluvista kunnista Meremäe kuuluu nykyisin Võrumaan, muut Põlvamaan maakuntaan.


title: Lapland University Press (LUP)

text: Lapland University Press (LUP) eli Lapin yliopistokustannus on vuonna 2005 perustettu tiede- ja taidekustantamo, joka toimii Lapin yliopiston yhteydessä. Sen kotipaikka on Rovaniemi.


title: Lapland University Press (LUP)

text: LUP pyrkii edistämään pohjoista ja arktista käsittelevää tutkimusta ja julkaisutoimintaa. Julkaisufoorumi-hanke on arvioinut sen tason 1 julkaisukanavaksi.


title: Lapland University Press (LUP)

text: LUPin sähköiset julkaisut ovat avoimesti saatavillaLauda-julkaisuarkistossa.


title: 25C-NBOMe

text:
25C-NBOMe (NBOMe-2C-C, 2C-C-NBOMe, Cimbi-82) on psykedeelinen huumausaine, jota esiintyi verkkokaupoissa jo vuonna 2010, mutta sitä ei ollut raportoitu kirjallisesti ennen vuotta 2011.
 Yhdiste toimii voimakkaana osittaisena 5HT-reseptorin agonistina, mikä on osoitettu myös positroniemissiotomografiassa yhdisteen radioaktiivisella analogilla, jossa yhdisteen yksi tai useampi hiiliatomi on korvattu radioaktiivisella hiili-11:llä.


title: 25C-NBOMe

text: 25C-NBOMe on sekundäärinen amiini, joka voidaan syntetisoida esimerkiksi pelkistämällä 2-metoksibentsyyliamiinin ja 4-kloori-2,5-dimetoksifenyyliasetaldehydin (tai 2C-C:n ja 2-metoksibentsaldehydin) kondensaatioreaktiossa saatava imiini edelleen lopputuotteeksi. Reaktiotyyppi on pelkistävä aminointi. Toinen suoraviivainen tapa on alkyloida 2C-C:tä 2-metoksibentsyylikloridilla -reaktio-olosuhteissa. Kyseessä on S2-reaktio.


title: 25C-NBOMe

text: Erowid-sivun mukaan tyypillinen annos on 250-500 mikrogrammaa (µg) nenän/suun limakalvoilta imeytettynä. Kevyt annos on 75-250 µg ja vahva 500-700 µg. Suun kautta imeytettynä täydet vaikutukset ilmenevät noin 30-90 min jälkeen annoksen ottamisesta ja kestävät 6-8 tuntia. Nuuskattuna täydet vaikutukset alkavat noin 15-30 min ja kestävät 4-8 tuntia.


title: 25C-NBOMe

text: Nuuskaaminen annostelutapana voi johtaa väärin annosteltuna yliannostukseen. Jotkin yliannostustapaukset ovat johtaneet useiden sisäelinten pettämiseen.


title: 25C-NBOMe

text: 25C-NBOMe on luokiteltu huumausaineeksi Suomessa.


title: Ruuppalampi (Ylöjärvi)

text: Ruuppalampi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ruuppalampi on osa Iso-Tervajärven valuma-aluetta.


title: Ruuppalampi (Ylöjärvi)

text: Lammen pituus on 200 metriä, leveys 100 metriä ja sen pinta-ala on 1,0 hehtaaria. Ruuppalampi sijaitsee Lassilan itäpuolella olevan Ruuppavuoren kupeessa. Lampi on Salmensillannevan reunalla sijaitseva Vähä Tervajärvestä laskevan Tervajoen läpivirtauslampi, johon laskee pari suo-ojaa. Tervajoki jatkaa Ruuppalammesta eteenpäin ja laskee Iso Tervajäveen. Rantaviivan pituus on 450 metriä. Koillisrantaan laskee Ruuppavuoren kallioinen jyrkänne. Lampi on täysin autio eikä sinne johda teitä. Järven ympärysmaasto on pääasissa suota.


title: Nigel Adkins

text: Nigel Adkins (s. 11. maaliskuuta 1965) on englantilainen jalkapallovalmentaja ja entinen maalivahti. Joulukuusta 2017 lähtien hän on toiminut Hull Cityn päävalmentajana.


title: Nigel Adkins

text: Adkins teki pelaajauransa maalivahtina Englannin alemmilla sarjatasoilla. Hän aloitti Tranmere Roversissa vuonna 1983 ja siirtyi Wiganiin kolme vuotta myöhemmin. Adkins esiintyi "Laticsin" tolppien välissä 155 ottelussa seitsemän kauden aikana. Hänen pelaajauraansa vaikeutti selkärangan murtuma ja lopulta Adkins lopetti aktiiviuransa Bangor Cityssä 31-vuotiaana.


title: Nigel Adkins

text: Valmennusuransa Adkins oli aloittanut jo 16-vuotiaana, mutta varsinainen ura lähti liikkeelle walesilaisen Bangor Cityn pelaaja-valmentajana vuonna 1993. Adkins johdatti seuran kahteen Walesin mestaruuteen ja liigacupin finaaliin. Hän opiskeli fysioterapeutiksi Salfordin yliopistossa ja siirtyi vuonna 1996 Scunthorpe Unitediin vastaamaan seuran fysiikkavalmennuksesta. Marraskuussa 2006 hän nousi Scunthorpen päävalmentajaksi Brian Lawsin saatua potkut. Adkinsin johdolla joukkueen pelitapa muuttui ja tehokas syöttöpeli tuotti myös tulosta. Scunthorpen pitkä 19 ottelun tappioton putki nosti seuran lopulta Englannin ykkösliigan voittoon kauden 2006/07 päätteeksi. Seura hävisi Adkinsin alaisuudessa vain kolme ottelua.


title: Nigel Adkins

text: Kaudella 2007/08 Scunthorpe taisteli Englannin Mestaruussarjassa pienellä budjetilla ja ilman edelliskauden tähtihyökkääjä Billy Sharpia. Joukkueen hyökkäävä pelitapa teki vaikutuksen, vaikkei joukkue hyytyikin hyvän alkukauden jälkeen sarjan häntäpäähän ja putosi takaisin ykkösliigaan. Adkins jatkoi edelleen Scunthorpen peräsimessä ja fanien suosioon noussut valmentaja luotsasi seuran karsintojen kautta jälleen Mestaruussarjaan kaudeksi 2009/10. Tällä kertaa taistelu tuotti tulosta ja Scunthorpe säilytti sarjapaikkansa kahden pisteen turvin. Jälleen joukkue joutui luopumaan tärkeistä pelaajistaan, kun Gary Hooper ja Paul Hayes jättivät seuran. Adkins oli hyvillä esityksillään tehnyt itsensä tunnetuksi ja syyskuussa 2010 Southampton FC osti hänet ulos Scunthorpesta kolmivuotisella sopimuksella.


title: Nigel Adkins

text: Adkinsin alku Sotonissa oli vaikea hänen ajaessaan omaa pelitapaansa sisään. Peliesitykset ailahtelivat Adkinsin hakiessa joukkueelle ominaista pelitapaa ja lopulta tiivis puolustuspelaaminen sekä keskikentän timanttimuodostelma saivat Sotonin pelin rullaamaan. Adkinsin debyyttikausi päättyi lopulta menestyksekkäästi Ykkösliigan kakkossijaan ja nousuun Mestaruussarjaan. Kaudella 2011/12 Southampton dominoi Mestaruussarjaa ja pysyi koko kauden kahden parhaan joukossa häviten sarjan mestaruuden lopulta vain pisteellä Readingille. Näin Soton nousi Adkinsin johdolla Englannin Valioliigaan seitsemän kauden tauon jälkeen. Valioliigassa Sotonin esitykset vaihtelivat paljon ja loukkaantumiset veivät joukkueelta parhaan iskukyvyn. Soton valui liigan hännille ja lopulta Adkins sai potkut tehtävästään tammikuun puolivälissä 2013 joukkueen majaillessa vain kolme pistettä putoamisviivan yläpuolella.


title: Nigel Adkins

text: Adkins palasi valmennustehtäviin jo maaliskuussa 2013 Readingin peräsimessä. Adkins ei onnistunut enää pelastamaan seuraa putoamiselta Valioliigasta, mutta jatkoi valmentajana Mestaruussarjassa kaudella 2013/14. Hän johdatti seuran sarjassa seitsemänneksi ja paikka nousukarsinnoissa jäi pisteen päähän. Kehnosti alkanut sarjakausi 2014/15 hyydytti Readingin entistä kauemmas nousukarsinnoista ja lopulta 6–1 tappio Birmingham Citylle johti Adkinsin potkuihin joulukuussa 2014.


title: Nigel Adkins

text: Kesäkuussa 2015 Adkins teki kolmivuotisen sopimuksen Ykkösliigassa pelaavan Sheffield Unitedin kanssa. Kausi päättyi ykkösliigassa vasta sijalle 11. Sijoitus oli Sheffieldin heikoin 33 vuoteen. Adkins sai potkut tehtävistään kauden jälkeen.


title: Nigel Adkins

text: Joukukuussa 2017 Adkinsista tuli Englannin Mestaruussarjan häntäpäähän vajonneen Hull Cityn päävalmentaja.


title: Charles E. Pierce

text: Charles E. Pierce oli yhdysvaltalainen murhaaja, pedofiili ja nekrofiili, ja mahdollisesti myös sarjamurhaaja.


title: Charles E. Pierce

text: Pierce tuomittiin 13-vuotiaan Boxfordilaisen pikkutytön, Michelle Wilsonin, 22. marraskuuta 1969 tapahtuneesta kidnappauksesta, murhasta ja kalmon raiskaamisesta elinkautiseen vankeusrangaistukseen. Tämä on ainoa tapaus josta häntä vastaan on ollut pitävää näyttöä. Piercen tiedettiin vuorotellen tunnustaneen useiden lasten murhia, ja myöhemmin peruneen tunnustuksensa. Pierceä kuitenkin epäiltiin vähintään viiden lapsen murhasta, mutta poliisin kysyessä häneltä tämän uhreista tarkempaa tietoa, perustellen kysymyksensä siten, että lasten vanhemmat saisivat rauhan: Pierce totesi vain "Heitä (uhreja) on niin useita." Pierce on yhdistetty useisiin lasten katoamistapauksiin 1950-1970 -luvuilla.


title: Charles E. Pierce

text: Pierce yhdistettiin myös 21. elokuuta 1976 tapahtuneeseen Andy Puglisin katoamistapaukseen. Puglisi katosi Massachusettsista kotinsa läheisyydestä, hän oli katoamishetkellä 10-vuotias. Piercen tiedettiin liikuskelleen tuohon aikaan alueella, joskin samaan aikaan samalla alueella tiedettiin liikuskelleen toisen pikkupoikiin mieltyneen pedofiilin, Wayne W. Chapmanin. Chapmanin ja Piercen tiedettiin tutustuneen toisiinsa, ja tavanneen toisiaan ajoittain.


title: Charles E. Pierce

text: Piercen tiedettiin surmanneen uhrinsa kuristamalla, jonka jälkeen hän raiskasi kalmon, ja hautasi tämän metsään tai pellolle. Hänen uhreikseen lukeutuivat sekä pojat (Piercen tunnustuksen mukaan) että tytöt.


title: Charles E. Pierce

text: Pierce kuoli eturauhassyöpään vankilassa 78-vuotiaana. Hänen tunnustamansa rikokset ovat yhä selvittämättä.


title: The Voice (Yhdysvallat)

text: The Voice on NBC-kanavalla esitetty yhdysvaltalainen tositelevisio-laulukilpailu. Kilpailun rakenne on sama kuin The Voice of Holland.


title: The Voice (Yhdysvallat)

text: Kausi alkoi 26. huhtikuuta 2011 ja päättyi 29. kesäkuuta 2011. Voittaja oli Javier Colon.


title: The Voice (Yhdysvallat)

text: Kausi alkoi 5. helmikuuta 2012 ja päättyi 8. toukokuuta 2012. Voittaja oli Jermaine Paul.


title: The Voice (Yhdysvallat)

text: Kausi alkoi 10. syyskuuta 2012 ja päättyi 18. joulukuuta 2012. Voittaja oli Cassadee Pope.


title: The Voice (Yhdysvallat)

text: Kausi alkoi 25. maaliskuuta 2013 ja päättyi 18. kesäkuuta 2013. Voittaja oli Danielle Bradberry.


title: The Voice (Yhdysvallat)

text: Kausi alkoi 23. syyskuuta 2013 ja päättyi 17. joulukuuta 2013. Voittaja oli Tessanne Chin.


title: The Voice (Yhdysvallat)

text: Kausi alkoi 24. helmikuuta 2014 ja päättyi 20. toukokuuta 2014. Voittaja oli Josh Kaufman.


title: The Voice (Yhdysvallat)

text: Kausi alkoi 22. syyskuuta 2014 ja päättyi 16. joulukuuta 2014. Voittaja oli Craig Wayne Boyd.


title: The Voice (Yhdysvallat)

text: Kausi alkoi 23. helmikuuta 2015 ja päättyi 19. toukokuuta 2015. Voittaja oli Sawyer Fredericks.


title: The Voice (Yhdysvallat)

text: Kausi alkoi 21. syyskuuta 2015 ja päättyi 15. joulukuuta 2015. Voittaja oli Jordan Smith.


title: The Voice (Yhdysvallat)

text: Kausi alkoi 29. helmikuuta 2016 ja päättyi 24. toukokuuta 2016. Voittaja oli Alisan Porter.


title: The Voice (Yhdysvallat)

text: Nämä ovat kausittaiset ja keskimääräiset "The Voice" katsojaluvut, NBC-kanavalla.


title: The Voice (Yhdysvallat)

text: "Huom: Kaikilla yhdysvaltalaisilla kanavilla tv-kausi alkaa syyskuun lopulla ja päättyy toukokuun lopulla."


title: Alien: Covenant

text: Alien: Covenant on vuonna 2017 ensi-iltansa saanut kauhu- ja tieteiselokuva, jonka on ohjannut Ridley Scott. Se on jatko-osa vuoden 2012 elokuvalle "Prometheus" ja kuudes osa viralliseen "Alien"-elokuvasarjaan. Elokuvan pääosissa ovat Michael Fassbender, Katherine Waterston, Billy Crudup, Danny McBride ja Demián Bichir.


title: Alien: Covenant

text: Siirtokunta-alus "Covenantin" miehistö on matkalla galaksin kauimmaisella laidalla. Matkallaan he vastaanottavat hätäsignaalin planeetalta, jonka he uskovat olevan koskematon paratiisi. Todellisuudessa se on kuitenkin synkkä ja vaarallinen maailma, jonka ainoa asukas on synteettinen androidi David (Michael Fassbender) – selviytyjä epäonniselta "Prometheus"-tutkimusretkeltä. Kohdatessaan ennennäkemättömän uhkan miehistön täytyy yrittää tuskaisaa pakoa.


title: Alien: Covenant

text: Elokuvan kuvaukset käynnistyivät 4. huhtikuuta 2016 Milford Soundin vuonossa Fiordlandin kansallispuistossa Uudessa-Seelannissa.


title: Alien: Covenant

text: Alun perin Ridley Scott sanoi suunnitelleensa kaksi jatko-osaa "Prometheukselle", mistä päädyttäisiin alkuperäiseen "Alieniin". Tuolloin hän myös lisäsi mahdollisuuden jopa neljään elokuvaan ennen alkuperäistä elokuvaa. Marraskuussa 2015 Scott ilmoitti "Alien: Covenantin" olevan ensimmäinen osa esiosa-trilogiassa ennen juonikuvion yhdistymistä vuoden 1979 "Alien"-elokuvaan. Esiosa-trilogian luvataan kertovan Xenomorphien syntyhistorian.


title: Nitrendipiini

text: Nitrendipiini on dihydropyridiinijohdannaisiin kuuluva orgaaninen yhdiste. Ainetta voidaan käyttää lääketieteessä korkean verenpaineen hoitamiseen.


title: Nitrendipiini

text: Nitrendipiini on vaikutusmekanismiltaan kalsiumkanavien salpaaja. Näiden kanavien salpautumisen seurauksena kalsiumionien virtaus soluista ulos ja sisään estyy. Tämän seurauksena verisuonten lihakset rentoutuvat ja verisuonet laajenevat. Nitrendipiinin aiheuttama verisuonien laajentaminen aiheuttaa verenpaineen laskua. Lääkeainetta käytetään tyypillisesti lievästi koholla olevan verenpaineen hoitoon. Nitrendipiini on nifedipiiniin verrattuna pitkävaikutteisempi.


title: Nitrendipiini

text: Nitrendipiini on suhteellisen hyvin siedetty lääkeaine ja haittavaikutukset liittyvät verisuonien laajenemisesta aiheutuvaan verenpaineen laskuun. Haittavaikutuksia voivat olla muun muassa pääkipu, huimaus ja huonovointisuus.


title: Nitrendipiini

text:
Huoneenlämmössä nitrendipiini on värittöminä kiteinä, jotka eivät juuri liukene veteen. Nitrendipiini muodostaa kaksi atropisomeeriä. Lääkkenä käytetty nitrendipiini on näiden rasemaatti. S(-)-enantiomeeri on noin 10 kertaa R(+)-enantiomeeriä tehokkaampi lääkeaine.
Nitrendipiiniä voidaan valmistaa Hantzschin pyridiinisynteesillä, etyyliasetoasetaatista, metyyliasetoasetaatista, m-nitrobentsaldehydistä ja ammoniakista. Toinen tapa on m-nitrobentsaldehydin ja metyyliasetoasetaatin kondensaatiotuotteen reaktio etyyli-β-aminokrotonaatin kanssa.


title: Dominik Kahun

text: Dominik Kahun (s. 2. heinäkuuta 1995) on saksalainen jääkiekkoilija, pelipaikaltaan keskushyökkääjä. Hän edustaa NHL-liigan Chicago Blackhawksin joukkuetta. Münchenissä 2014 alkaneella urallaan Kahun on pelannut DEL:in runkosarjassa 75 ottelua joissa hän on tehnyt 16 maalia ja 24 syöttöä eli 40 tehopistettä. Pelaamassaan 18 pudotuspeliottelussa hän on tehnyt kolme maalia ja kymmenen syöttöpistettä eli 13 tehopistettä. Venäjän MM-kilpailuissa 2016 Kahun edusti ensimmäisessä MM-turnauksessaan Saksaa. Kahun voitti olympiahopeaa 2018.


title: IV – One with the Storm

text: IV – One with the Storm on Ghost Brigaden neljäs studioalbumi, joka julkaistiin 7. marraskuuta 2014.


title: Kaksipuoliset markkinat

text: Kaksipuolisissa markkinoissa (eng. two-sided markets) taloudellinen alusta palvelee kahta erillistä ryhmää (yleensä tuottajat ja kuluttajat), joiden väliseen vuorovaikutukseen liittyy ryhmien välisiä verkostovaikutuksia. Organisaatiota, joka luo arvoa ensisijaisesti mahdollistamalla tuottajaryhmän ja kuluttajaryhmän suoran vuorovaikutuksen kutsutaan kaksipuoliseksi alustaksi. Tyypillisiä uusia alustayrityksiä ovat esimerkiksi kyytipalvelu Uber ja majoituspalvelu Airbnb.


title: Erkki Viljanen

text: Erkki Martti Viljanen (5. helmikuuta 1925 Urjala – 18. syyskuuta 2007 Jyväskylä) oli suomalainen kasvatustieteilijä. Hän oli Jyväskylän yliopiston kasvatustieteen (opettajankoulutuksen) professori 1978 alkaen. Hän tutki opettajankoulutusta, opetuksen arviointia sekä kodin ja koulun välistä yhteistyötä.


title: Doctrine of Violence

text: Doctrine of Violence on lahtelaisen Mörbid Vomit -yhtyeen toinen studioalbumi.


title: The Voice (Yhdysvallat) (1. tuotantokausi)

text: The Voice:n ensimmäinen tuotantokausi esitettiin Yhdysvalloissa NBC-kanavalla 26. huhtikuuta – 29. kesäkuuta 2011. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly (vain kaksi ensimmäistä jaksoa). Ohjelman koelaulut järjestettiin kesällä 2011.


text: Kilpailun voittajaksi selviytyi 33-vuotias Javier Colon. Hän sai palkinnoksi levytyssopimuksen Universal Republic Recordsin kanssa. Colonin mentorina kilpailussa toimi Adam Levine.


title: The Voice (Yhdysvallat) (2. tuotantokausi)

text: The Voice:n toinen tuotantokausi esitettiin Yhdysvalloissa NBC-kanavalla 5. helmikuuta – 8. toukokuuta 2012. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly (vain kaksi ensimmäistä jaksoa).


text: Kilpailun voittajaksi selviytyi 33-vuotias Jermaine Paul. Hän sai palkinnoksi levytyssopimuksen Universal Republic Recordsin kanssa. Paulin mentorina kilpailussa toimi Blake Shelton.


title: The Voice (Yhdysvallat) (3. tuotantokausi)

text: The Voice:n kolmas tuotantokausi esitettiin Yhdysvalloissa NBC-kanavalla 10. syyskuuta – 18. joulukuuta 2012. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly.


text: Kilpailun voittajaksi selviytyi 23-vuotias Cassadee Pope. Hän sai palkinnoksi levytyssopimuksen Universal Republic Recordsin kanssa. Popen mentorina kilpailussa toimi Blake Shelton.


title: The Voice (Yhdysvallat) (4. tuotantokausi)

text: The Voice:n neljäs tuotantokausi esitettiin Yhdysvalloissa NBC-kanavalla 25. maaliskuuta – 18. kesäkuuta 2013. Ohjelman tuomareina toimivat Adam Levine, Shakira, Usher, Blake Shelton ja Carson Daly.


text: Kilpailun voittajaksi selviytyi 17-vuotias Danielle Bradbery. Hän sai palkinnoksi levytyssopimuksen Universal Republic Recordsin kanssa. Bradberyn mentorina kilpailussa toimi Blake Shelton.


title: Mauri Wiljasalo

text: Mauri Artturi Wiljasalo (13. joulukuuta 1922 Karinainen – 23. heinäkuuta 1996 Kuopio) oli suomalainen lääkäri ja professori.


title: Mauri Wiljasalo

text: Wiljasalon vanhemmat olivat sotilasvirkamies Artturi Wiljasalo ja käsityönopettaja Aini Nykänen ja puoliso vuodesta 1949 lääketieteen lisensiaatti Annikki Suikki. Wiljasalo kirjoitti ylioppilaaksi Tehtaanpuiston yhteiskoulusta 1945, valmistui lääketieteen kandidaatiksi 1949, lisensiaatiksi 1952 ja väitteli 1965 Helsingin yliopistosta lääketieteen ja kirurgian tohtoriksi. Hän erikoistui radiologian erikoislääkäriksi 1965 ja sai isotooppilääketieteen erikoispätevyyden 1972. Wiljasalo oli Helsingin yleisen sairaalan kirurgisen klinikan anestesia-apulaislääkäri 1952 ja kunnanlääkäri eri kunnissa 1953–1954. Hänellä oli yksityisvastaanotto Helsingissä 1954–1957. Sen jälkeen hän työskenteli Malmin sairaalan kirurgisen osaston apulaislääkärinä 1957–1961, oli Helsingin yliopistollisen keskussairaalan kiertävä röntgen-apulaislääkäri 1962–1964, erikoislääkäri 1965–1966 ja osaston ylilääkäri 1967–1976 sekä Kuopion korkeakoulun röntgendiagnostiikan professori 1976–1984. Helsingin yliopiston radiologian dosenttina Wiljasalo toimi 1967–1982. Hän oli Radioisotooppiyhdistyksen varapuheenjohtaja 1972–1973 ja Angiografiayhdistyksen varapuheenjohtaja vuodesta 1976.


title: Mauri Wiljasalo

text: Wiljasalo julkaisi noin sata tieteellistä julkaisua imusuoniston, sydämen ja sepelvaltimoiden röntgentutkimuksen sekä keuhkojen röntgenologian alalta.


title: The Underground Resistance

text: The Underground Resistance on norjalaisen black metal -yhtye Darkthronen 16. albumi, joka julkaistiin 25. helmikuuta levymerkillä Peaceville Records. Albumi debytoi Suomen virallisen listan sijalla 35.


title: The Underground Resistance

text: Albumi sijoittui Rolling Stonen laatiman vuoden 2013 parhaat metallialbumit -listan sijalle 20.


title: Eero Vilkkonen

text: Eero Artturi Vilkkonen (28. huhtikuuta 1933 – 22. marraskuuta 1995) oli suomalainen oikeustieteilijä. Hän oli vuodet 1974–1991 Helsingin yliopiston hallinto-oikeuden professori. Hän tutki hallintolainkäyttöä.


title: Eero Vilkkonen

text: Vilkkonen kirjoitti ylioppilaaksi 1954, valmistui lainopin kandidaatiksi 1959 ja oikeustieteen lisensiaatiksi 1964. Hän väitteli 1970 Helsingin yliopistosta tohtoriksi ja sai varatuomarin arvon 1962.


title: Eero Vilkkonen

text: Vilkkonen oli Helsingin yliopistossa assistentti 1964–1974, dosentti 1973–1974 ja hallinto-oikeuden professori 1974–1991. Valtioneuvoston asettaman keskushallintotoimikunnan jäsen hän oli 1974–1976. Vilkkonen toimi Invalidiliiton puheenjohtajana vuosina 1986–1995.


title: Kirill Tulupov

text: Kirill Sergejevitš Tulupov (; s. 23. huhtikuuta 1988 Moskova, Venäjän SFNT, Neuvostoliitto) on venäläinen jääkiekkopuolustaja, joka pelasi syyskaudella 2016–2017 try-outilla SM-liigajoukkue Hämeenlinnan Pallokerhossa. Isokokoinen Tulupov on varsin fyysinen puolustaja. Hän on pelannut urallaan ulkomailla myös Pohjois-Amerikassa, Slovakiassa, Kazakstanissa ja Tanskassa. Tulupov laukoo oikealta.


title: Kirill Tulupov

text: Tulupov on Spartak Moskovan kasvatti. Hän pelasi kuitenkin ensimmäiset miesten pelinsä 17-vuotiaana Venäjän toiseksi korkeimmalla sarjatasolla Vysšaja Ligan Neftjanik Leninogorskissa kaudella 2005–2006. New Jersey Devils varasi Tulupovin kolmannella kierroksella 67. pelaajana . Samana kesänä hänet varasi myös QMJHL-joukkue Chicoutimi Saguenéens 19. pelaajana . Tulupov siirtyi joukkueeseen kaudeksi 2006–2007. Kesken kauden 2007–2008 Saguenéens kauppasi hänet Victoriaville Tigresiin.


title: Kirill Tulupov

text: Kaudeksi 2009–2010 Tulupov palasi Eurooppaan ja siirtyi Slovakian Extraligassa pelanneen HC Slovan Bratislavan riveihin. Hänen ensimmäinen miesten pääsarjakautensa toi 45 runkosarjaottelussa tehot 1+7=8 ja 14 playoff-ottelussa yhden maalin. Tulupov eteni Slovanin kanssa aina Extraligan finaaleihin, mutta mestaruuden vei kuitenkin HC Košice otteluvoitoin 4-2. Kaudeksi 2010–2011 hän palasi kotimaahansa, jossa Tulupov aloitti kautensa kasvattajaseuransa Spartak Moskovan KHL-joukkueessa pelaten siellä neljä ottelua. Hänet lähetettiin kuitenkin VHL-joukkue HK Krylja Sovetoviin. Marraskuussa 2010 Spartak purki Tulupovin sopimuksen ja hän siirtyi samalla jatkamaan VHL-uraansa Molot-Prikamje Permin paitaan. Loppukaudella Tulupov siirtyi Kazakstanin mestaruussarjan Saryarka Karagandaan.


title: Kirill Tulupov

text: Lokakuussa 2011 Tulupov siirtyi ammattilaistry-out -sopimuksella AHL-joukkue Oklahoma City Baronsiin, jonne hän sai loppukauden 2011–2012 kattaneen jatkosopimuksen joulukuussa. Tulupovin tulokaskausi toi 33 runkosarjaottelussa tehot 1+7=8 sekä 71 jäähyminuuttia. Lokakuussa 2012 hän siirtyi KHL-joukkue Avtomobilist Jekaterinburgiin oltuaan ilman sopimusta alkukauden 2012–2013. Marraskuussa seura kuitenkin kauppasi Tulupovin Amur Habarovskiin. Hän pelasi KHL:ssä kauden aikana kaikkiaan 19 runkosarjaottelua tehden kaksi syöttöpistettä, kunnes Tulupov siirtyi helmikuussa 2013 taas Pohjois-Amerikkaan ja CHL-joukkue Arizona Sundogsin paitaan.


title: Kirill Tulupov

text: Kauden 2013–2014 kynnyksellä Tulupov teki sopimuksen ECHL-joukkue Gwinnett Gladiatorsin kanssa. Helmikuussa 2014 hän siirtyi loppukaudeksi Tanskan Metal Ligaenin Frederikshavn White Hawksiin. Tulupov voitti koko kevään 2014 pudotuspelien jäähypörssin 57 minuutillaan. Hän voitti kauden päätteeksi pronssia. Kaudeksi 2014–2015 Tulupov palasi KHL:ään ja siirtyi Vitjaz Podolskin riveihin. Vain yhden siellä pelatun ottelun jälkeen Tulupov palasi marraskuussa 2014 ECHL:ään ja siirtyi Wichita Thunderin riveihin. Kauden jälkeen hän teki sopimuksen Orlando Solar Bearsin kanssa, mutta seura kauppasi Tulupovin oikeudet kuitenkin heti tämän jälkeen Rapid City Rushiin kesäkuussa 2015. Heinäkuussa hän teki Rushin kanssa vuoden mittaisen sopimuksen. Lokakuussa Tulupov jätti joukkueen kuitenkin vain yhden pelaamansa ottelun jälkeen. Hän vietti loppukauden kanadalaisen LNAH-liigan Rivière-du-Loup 3L:ssä, jossa Tulupov voitti mestaruuden.


title: Kirill Tulupov

text: Huhtikuussa 2016 Tulupov siirtyi try-outille SM-liigajoukkue Hämeenlinnan Pallokerhoon. Elokuussa hänen koejaksoaan jatkettiin vuoden loppuun, kun Tulupovin edelliselläkin kaudella vaivannut nilkkavamma vaatii leikkaushoitoa. Hän palasi kaukaloihin lokakuussa ja Tulupov pelasi seitsemän ottelua tehden yhden syöttöpisteen, kunnes hänen koejaksonsa päätettiin jo marraskuussa.


title: Kirill Tulupov

text: Tulupov pelasi alle 18-vuotiaiden MM-kilpailuissa vuonna 2006.


title: Screaming for Adrenaline

text: Screaming for Adrenaline on suomalaisen glam metal -yhtyeen Santa Cruzin debyyttialbumi, joka julkaistiin 26. huhtikuuta 2013 Spinefarm Records -levymerkin kautta. Se sijoittui neljän Suomen virallisella albumilistalla viettämänsä viikon aikana parhaimmillaan sijalle 27.


title: Screaming for Adrenaline

text: Albumilta julkaistiin vuoden 2012 aikana kaksi singleä, "Relentless Renegades" ja "Nothing Compares to You".


title: Kivijärvi (Ylöjärvi, Itä-Aure)

text: Kivijärvi on Pirkanmaalla Ylöjärvellä Itä-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kivijärvi on osa Vähä Mustajärven valuma-aluetta.


title: Kivijärvi (Ylöjärvi, Itä-Aure)

text: Järven pituus on 950 metriä, leveys 650 metriä ja sen pinta-ala on 39 hehtaaria. Se sijaitsee pari kilometriä Aurejärven kirkosta pohjoiseen Vehkoslammen ja Tuomiojärven lähellä. Sen valuma-alueella ei sijaitse paljoakaan suota ja järvi on varsin karu. Siihen laskee toistakymmentä hyvin lyhyttä metsäojaa ja yksi pitkä suo-oja. Järven laskuojan luusua sijaitsee sen pohjoisrannalla lahden pohjukassa. Oja on koneellisesti oikaistu ja 1,6 kilometriä pitkä suo-oja, joka yhtyy Jakopuroon hieman Paskolammin yläpuolella. Jakopuro laskee Paskolammin jälkeen Vähä Mustajärveen. Veden keskimääräinen viipymä järvessä on 389 vuorokautta. Rantaviivan pituus on 2,8 kilometriä. Järven luoteiskulmassa sijaitsee maatila ja rannoille on rakennettu yli kymmenen vapaa-ajan asuntoa. Niille johtaa tiet yhdystieltä 3350, joka ohittaa järven sen länsipuolelta 150 metrin etäisyydeltä.


title: Kivijärvi (Ylöjärvi, Itä-Aure)

text: Kivijärven vedenlaatua on tutkittu 16 kertaa vuosina 1978–1999 ja sen jälkeen vuosina 2000, 2001, 2002, 2003, 2004 ja 2005. Vesi on ollut hapanta niin, että pH-arvot ovat vaihdelleet arvon 6,0 molemmilla puolilla. Veden humuspitoisuus on alempi kuin suojärvissä yleensä. Järvi on melko karu ja sen ravinnepitoisuudetkin ovat alhaiset. Kokonaisfosfori on ollut keskimäärin 12 µg/l (mikrogrammaa litrassa), kun sen vaihteluväli on ollut 8,0–28,0 µg/l. Kokonaistypen keskiarvo on ollut 710 µg/l, kun arvojen vaihteluväli on ollut 350–1500 µg/l. Vuosina 2000–2005 kokonaisfosfori on vaihdellut 11–21 µg/l ja kokonaistyppi vastaavasti 400–520 µg/l. Liukoisen hapen määrä vedessä on 2000-luvulla ollut jäättömään aikaan 10–11 mg/l (milligrammaa litrassa), josta on saatu hapen kylläisyysasteeksi 78%–92%. Lopputalvesta happitilanne on heikennyt vain välttävän tasoiseksi. Soiden määrä valuma-alueella ei ole suuri, koska esimerkiksi itäpuolella sijaitsevan Teerinevan vedet laskevat pääosin muualle. Kivijärvi soveltuu veden laadun puolesta hyvin virkistyskäyttöön. Järvi on rannoiltaan ruohottunutta, mikä haittaa joitakin virkistyskäyttömuotoja.


title: Louis Joseph Daussoigne-Méhul

text: Louis Joseph Daussoigne-Méhul (vuoteen 1855 saakka "Louis-Joseph Daussoigne", 10. kesäkuuta 1790 Givet, Ranska – 10. maaliskuuta 1875 Liège) oli ranskalainen säveltäjä ja Liègen konservatorion pitkäaikainen johtaja.


title: Louis Joseph Daussoigne-Méhul

text: Säveltäjä Étienne Méhulin veljenpoika ja ottolapsi Louis-Joseph opiskeli musiikkia Pariisin konservatoriossa kasvatusisänsä, Louis Adamin ja Charles-Simon Catelin johdolla ja vastaanotti Prix de Rome -palkinnon 1809. Sen turvin hän vietti Roomassa vuodet 1810–1813. Hän palasi Pariisin konservatorioon opettajaksi, kunnes hänet vuonna 1826 valittiin Liègen konservatorion johtajaksi. Tätä tehtävää hän hoiti 35 vuotta kuolemaansa asti.


title: Louis Joseph Daussoigne-Méhul

text: Neljän väheksytyn ja esittämättä jääneen oopperan jälkeen Daussoigne-Méhul sai tuotantoon yksinäytöksisen oopperansa "Aspasie et Pericles", joka kantaesitettiin Pariisin oopperassa 1820 ja sai kohtalaisen hyvän suosion. Paremmin menestyi kolminäytöksinen "Valentine de Milan", jonka hän viimeisteli kasvatti-isänsä Étienne Méhulin jäljiltä.


title: Rodrigo Duterte

text: Rodrigo ”Rody” Roa Duterte (s. 28. maaliskuuta 1945 Maasin, Filippiinit), joka tunnetaan myös nimellä Digong, on filippiiniläinen poliitikko ja Filippiinien tasavallan 16. presidentti. Ennen presidentiksi valintaansa hän oli Davaon kaupungin pormestari yli 22 vuotta.


title: Rodrigo Duterte

text: Duterte on julkisesti myöntänyt ampuneensa opiskelutoveriaan 1970-luvulla, kun tämä oli puhunut halventavasti visayojen etnisestä ryhmästä, johon Duterte kuuluu. Uhri jäi henkiin, eikä Dutertelle annettu muuta rangaistusta kuin että hän ei saanut osallistua yliopiston opiskelijoiden valmistujaisjuhlaan.


title: Rodrigo Duterte

text: Duterte edustaa vasemmistolaista PDP–Laban-puoluetta, mutta hänen kansansuosionsa perustuu suurelta osin kovaotteiseen rikollisuuden vastaiseen politiikkaan, jota muun muassa Amnesty International on arvostellut ihmisoikeuksien vastaiseksi. Time-lehti antoi Dutertelle vuonna 2002 lisänimen ”The Punisher”.


title: Rodrigo Duterte

text: Toimiessaan Davaon pormestarina Duterte perusti vuonna 1988 laittomia ja epävirallisia kuolemanpartioita, joiden on arvioitu murhanneen ainakin 1 400 huumekauppiaaksi tai rikollisjengien jäseneksi epäiltyä. Palkkamurhat eivät ole vähentäneet muuta rikollisuutta, sillä Davao on edelleen Filippiinien vaarallisimpia kaupunkeja vakavan rikollisuuden määrällä mitattuna. Duterten itse ilmoittamien lukujen mukaan rikollisuus on silti vähentynyt huomattavasti. Dutertea vastaan ei ole nostettu syytteitä, mikä johtuu ihmisoikeusaktivistien mielestä siitä, ettei kukaan uskalla todistaa häntä vastaan.


title: Rodrigo Duterte

text: Vuonna 2015 Duterten väitettiin kironneen paavin, koska paavin vierailu Filippiineillä aiheutti pahoja liikenneruuhkia. Duterte itse kuitenkin sanoi kironneensa ainoastaan liikennejärjestelyistä vastanneet viranomaiset. Myöhemmin hän antoi Davaon arkkipiispalle lupauksen, että aikoo vähentää julkista kiroilua. Dutertella on ollut katolisen kirkon kanssa kiistaa myös muun muassa huumeidenkäyttäjiä vastaan käytävästä sodasta, jota kirkon piispat ovat arvostelleet. Syyskuussa 2015 Filippiineillä levisi uutinen, jonka mukaan Duterte olisi rangaissut turistia, joka oli rikkonut Davaon kaupungin tupakointirajoituksia: hän pakotti turistin syömään tupakannatsansa.


title: Rodrigo Duterte

text: Duterte on saanut kiitosta naisjärjestöiltä naisten asemaan tekemiensä parannusten ansiosta. Davaon naisvankilaan on hänen pormestarikaudellaan rakennettu kymmenen mökkiä, joissa asuminen on siviilielämän kaltaista. Toisaalta Duterte on vitsaillut, että hän olisi halunnut ensimmäisenä raiskata 1980-luvulla vankilakapinassa kuolleen joukkoraiskatun australialaisen lähetyssaarnaajanaisen. Skandaalilehdistön mukaan Dutertella on tapanaan suudella naispuolisia kannattajiaan.


title: Rodrigo Duterte

text: Väistyvä presidentti Benigno Aquino on varoittanut, että Duterten noustessa valtaan Filippiinit on vaarassa joutua jälleen diktaattorin vallan alle. Duterte on uhannut hajottaa parlamentin ja muodostaa yhden hengen vallankumoushallinnon, jos kansanedustajat eivät tee yhteistyötä hänen kanssaan.


title: Rodrigo Duterte

text: Vaalikampanjassaan toukokuussa 2016 Duterte ilmoitti palauttavansa kuolemanrangaistuksen ja antavansa turvallisuusjoukoille luvan tappaa pidätystä vastustavia ihmisiä, joita epäillään järjestäytyneestä rikollisuudesta. Hän on myös kehottanut kansalaisia tappamaan huumekauppiaita. Tämän jälkeen vankilassa istuvat huumeliigojen johtajat lupasivat maksaa lähes miljoonan euron palkkiot Duterten ja tulevan poliisijohtaja Ronald dela Rosan tappamisesta. Alkukautta onkin leimannut huumeongelman väkivaltainen ratkaisupyrkimys. Joukossa on mennyt myös viattomia. Poliisi on ampunut parissa kuukaudessa 1 500 ihmistä ja tuntemattomat tappajat yli 2 000.


title: Rodrigo Duterte

text: Joulukuussa 2016 Duterte kertoi murhanneensa useita ihmisiä myös omakätisesti toimiessaan Davaon pormestarina.


title: Rodrigo Duterte

text: Duterten kaudella ongelman ovat muodostaneet myös ääri-islamistiset ryhmät. Moroja edustavien aseellisten järjestöjen kanssa on käyty lupaavia rauhantunnusteluja, mutta samaan aikaan on ilmestynyt myös radikaalimpia ryhmittymiä, joilla on yhteyksiä ulkomaille ja esimerkiksi Isis-järjestöön. Vuoden 2017 toukokuussa ne valtasivat Marawin kaupungin, jonka Filippiinien asevoimat valtasivat takaisin pitkän taistelun jälkeen saman vuoden lokakuussa. Taistelujen aikana Duterte julisti maahan poikkeustilan, joka herätti joissain tahoissa huolen maan luisumisesta kohti autoritärismiä, kuten oli tapahtunut Ferdinand Marcosin presidenttikaudella ja jota Duterte on joissain julisuudessa antamissaan lausunnoissa ihaillut. Armeijan katsottiin kuitenkin sittemmin käyttäneen poikkeustilan sille tuomia oikeuksia harkitusti.


title: Rodrigo Duterte

text: Duterte on kertonut olevansa kova naistenmies. Hän elää siviiliavioliitossa sairaanhoitaja Honeylet Avancenan kanssa.


title: Whorion

text: Whorion on vuonna 2009 perustettu helsinkiläinen teknistä death metalia soittava yhtye.


title: Whorion

text: Yhtye esiintyi Nummirockissa 2015 sekä esiintyy Tuskassa 2016.


title: Seppo Wilska

text: Seppo Ilmari Wilska (21. elokuuta 1920 Pälkäne – 6. helmikuuta 2000 Lappeenranta) oli suomalainen tekniikantutkija. Hän oli Lappeenrannan teknillisen korkeakoulun kemian tekniikan professori. Hän tutki epäorgaanista ja teknistä kemiaa ja pigmentti- ja maaliteknologiaa.


title: Seppo Wilska

text: Wilska valmistui ensin insinööriksi ja väitteli tekniikan tohtoriksi 1952. Hän oli vuosina 1946–1955 Teknillisessä korkeakoulussa assistenttina, 1955–1960 epäorgaanisen kemian teknologian vt. professori ja 1960–1973 YK:n tekninen neuvonantaja Iranissa, Libyassa ja Sri Lankassa. Vuonna 1962 hän siirtyi Kemira Oy:öön tutkimuspäälliköksi ja oli 1974–1987 Lappeenrannan teknillisen korkeakoulun kemian teknologian professori.


title: Seppo Wilska

text: Wilskan veli oli professori Alvar Wilska.


title: Valkyrja

text: Valkyrja on progressiivista viikinkimetallia esittävän färsaarelaisen Týr -yhtyeen seitsemäs studioalbumi, joka julkaistiin 13. syyskuuta 2013.


title: 1808 (albumi)

text: 1808 on kuopiolaisen heavy metal -yhtye Verjnuarmun neljäs studioalbumi. Se julkaistiin omakustanteena 27. lokakuuta 2015. "1808" on teema-albumi, joka kertoo Suomen sodassa Savon alueella taistelevasta ruotusotamiehestä. Aiempiin julkaisuihin nähden "1808" ei käytä huumorin keinoja yhtä voimakkaasti, ja se lähentelee musiikillisesti perinteistä heavy metal -musiikkia.


title: 1808 (albumi)

text: Soundin Vesa Siltasen mukaan sävellykset alkavat toimia kunnolla vasta levyn puolenvälin tienoilla. Edeltäjäänsä "Lohuton" (2008) nähden yhtyeen iskevyys on selkeästi parantunut. Desibelin Mika Rothin mielestä kappaleiden vastavoimat täydentävät toisiaan, eikä albumi sisällä kuin pari täytekappaletta.


title: Pietro Simone Agostini

text: Pietro Simone Agostini (tai Piersimone Agostini, n. 1635 Forlì – 1. lokakuuta 1680 Parma) oli italialainen barokkisäveltäjä. Agostini tunnetaan maallisista kantaateistaan sekä oopperasta "Gl’inganni innocenti, ovvero L’Adalina", josta tuli menestys Aricciassa Rooman lähellä vuonna 1673. Toinen Agostinin ooppera on "Il ratto delle Sabine" (“Sabiinitarten ryöstö”), joka valmistui Venetsiassa 1680. Hän teki oopperoita myös Milanoon, Genovaan ja Parmaan.


title: Pietro Simone Agostini

text: Agostini eli värikästä elämää, joka päättyi hänen murhaansa. Hänet karkotettiin synnyinkaupungistaan Forlìsta hänen paljastuttuaan henkirikoksen yhdeksi tekijäksi. Hän opiskeli musiikkia Ferrarassa Giovanni Battista Mazzaferratan johdolla ja suoritti sitten asepalveluksen Kreetan saarella. Vuonna 1658 Agostini aloitti säveltäjänä Venetsiassa, muutti 1664 Genovaan teatterisäveltäjäksi kunnes hänet erotettiin seksisuhteesta nunnan kanssa. Hän siirtyi Roomaan, jossa hänestä tuli Sant’Agnese in Agone -kirkon musiikillinen johtaja.


title: Pietro Simone Agostini

text: Vuonna 1679 Agostini kutsuttiin hovikapellimestariksi Parmaan, jossa hän kuoli murhan uhrina seuraavana vuonna.


Enshin tujioiden ja miaojen autonominen prefektuuri (, pinyin: Ēnshī Tǔjiāzú Miáozú Zìzhìzhōu) on autonominen prefektuuri Kiinan Hubein maakunnan länsiosassa. Prefektuurin pinta-ala on 24 061,25 neliökilometriä ja väkiluku 3,29 miljoonaa (vuonna 2010). Prefektuurin päähallintopaikka on Enshin kaupunki, jonka keskusta sijaitsee linnuntietä noin 460 kilometriä maakunnan pääkaupunki Wuhanista länteen.


title: Enshin tujioiden ja miaojen autonominen prefektuuri

text: Prefektuuri rajoittuu idässä Yichangin, kaakossa Changden ja Zhangjiajien prefektuuritason kaupunkeihin. Muut Naapunrit ovat etelässä Xiangxin tujioiden ja miaojen autonominen prefektuuri, lounaassa, lännessä ja pohjoisessa Chongqingin itsehallinnollinen kunta, ja luoteessa Shennongjian metsäalue.


text:
Piirikuntatasolla autonominen prefektuuri jakautuu kahteen piirikuntatason kaupunkiin ja kuuteen piirikuntaan.
Vuoden 2014 lopussa Enshin prefektuurin asukasmäärä oli 4 062 900, josta 3 317 700 asui prefektuurissa vakituisesti.


text: Enshin prefektuuri on ainoa autonominen prefektuuri Hebein maakunnassa. Autonomisessa prefektuurissa asuu 29 etnistä ryhmää. Koko väestöstä 54% on vähemistökansojen edustajia (pääosin tujioita ja miaoja).


title: Marjatta Tyrkkö

text: Eva Marjatta Tyrkkö, o. s. "Tulenheimo" (10. toukokuuta 1916 Kangasala – 7. lokakuuta 2010 Helsinki) oli suomalainen lehti- ja radiotoimittaja.


title: Marjatta Tyrkkö

text: Tyrkön vanhemmat olivat Kangasalan urkutehtaan johtaja, teollisuusneuvos Martti Akseli Tulenheimo, aik. Thulé (1883–1945) ja lääketieteen lisensiaatti Eva Debora Héman (1886–1977).


title: Marjatta Tyrkkö

text: Tyrkkö oli toimittajaa Uudessa Suomessa 1937–1939 ja Aamulehdessä 1941–1946. Hän oli sitten työssä mainostoimisto Erva-Latvalassa ja toimittajana Eeva- ja Hopeapeili-lehdissä. Tyrkkö oli 1950-luvulla Suomen Punaisen Ristin ja Suomen Trikoon tiedottajana sekä Säästöpankkiliiton julkaisemien "Lipas"-, "Työn lomassa"- ja "Kymppi"-lehtien toimitussihteerinä. Hän oli lisäksi Yleisradiossa freelance-radiotoimittajana ja oli muun muassa Niilo Tarvajärven avustajana aamukahvilähetyksissä.


title: Marjatta Tyrkkö

text: Tyrkkö oli naimisissa toimittaja ja kirjailija Jukka Tyrkön kanssa. Tyrkön veli oli Kangasalan urkutehtaan toimitusjohtaja, insinööri Pertti Tulenheimo (1923–1983). Toimittaja ja kirjailija Maarit Huovinen on Tyrkön tytär.


title: Bob Jungels

text: Bob Jungels (s. 22. syyskuuta 1992 Rollingen) on luxemburgilainen maantiepyöräilijä. Hän on kilpaillut myös cyclocrossissa.


title: Bob Jungels

text: Jungels edusti Leopard Trek Continental Teamia 2012. Hän aloitti ammattilaisuransa RadioShack-Leopard-tallissa 2013, edusti Trek Factory Racingia 2014–2015 ja on vuodesta 2016 kilpaillut Etixx-Quick Step / Quick-Step Floors / Deceuninck–Quick-Step -joukkueessa.


title: Bob Jungels

text: Jungels johti Italian ympäriajon 2016 kokonaiskilpailua etappien 10–12 jälkeen. Hän sijoittui lopulta kuudenneksi ja voitti nuorten kilpailun. Hän kuului samana vuonna joukkueaika-ajon maailmanmestaruuden voittaneeseen Etixx-Quick Stepin joukkueeseen. Italian ympäriajossa 2017 hän johti kokonaiskilpailua etappien 4–8 jälkeen. Hän voitti kilpailun 15. etapin ja nuorten kilpailun.


title: Bob Jungels

text: Jungels voitti Liège–Bastogne–Liège-klassikon 2018. Hän karkasi kärkiryhmästä noin 18 kilometriä ennen maalia ja kukisti toiseksi sijoittuneen Michael Woodsin lopulta 37 sekunnilla.


title: Bob Jungels

text: Lähteet: Pro Cycling Stats, Cycling Archives


title: Muuttohaukka (kappale)

text: ”Muuttohaukka” on suomalainen käännöskappale Pugh Rogefeldtin säveltämästä ja Ulf Lundellin sanoittamasta, vuonna 1981 julkaistusta kappaleesta ”Aftonfalken”. Käännöskappaleen tunnetuin levyttäjä on Riki Sorsa. Sorsan levytys julkaistiin vuonna 1983, joka oli hänen ensimmäinen suomenkielinen single. Käännöksen kappaleeseen teki Mats Huldén. Kappaleen alkuperäinen nimi ”Aftonfalken” tarkoittaa suomeksi punajalkahaukkaa, joka on eri laji kuin suomenkielisen version muuttohaukka.


title: Muuttohaukka (kappale)

text: Kappale nousi elokuussa 1983 Suomen kolmanneksi myydyimmäksi singleksi. Syys-lokakuussa se oli Suomen eniten myyty, ja marraskuussa toiseksi myydyin single. Singlelistalla kappale pysyi seitsemän kuukautta.


title: Brasilian alkuperäiskansat

text: Brasilian alkuperäiskansat ovat ihmisryhmiä, joiden esi-isät asuivat nykyisen Brasilian alueella jo ennen eurooppalaisten tuloa.


title: Brasilian alkuperäiskansat

text: Alkuperäiskansoihin kuuluvia etnisiä ryhmiä on yli 230, ja he puhuvat yli 150 kieltä. On arvioitu, että ennen europpalaisten tuloa eri kieliä oli yli tuhat. Vain 25 kielellä on yli viisituhatta puhujaa. Nämä ovat apurinã, ashaninka, baniwa, baré, chiquitano, guajajara, guarani, galibi do Oiapoque, ingarikó, kaxinawá, kubeo, kulina, kaingang, kayapó, makuxi, sateré-mawé, taurepang, tereno, ticuna, timbira, tukano, wapixana, xavante, yanomami ja ye'kuana.


title: Brasilian alkuperäiskansat

text: Vuoden 2010 väestönlaskennassa alkuperäiskansoihin kuului vajaat 900 000 ihmistä eli noin 0,47 prosenttia Brasilian väestöstä.


title: Brasilian alkuperäiskansat

text: Amazonin alueella elää enemmän eristyneitä kansoja kuin missään muualla. Brasilian intiaaniasioiden virasto FUNAI arvioi sellaisia ryhmiä olevan ainakin sata. Useimmat eristyksissä elävät ihmisryhmät asuvat Brasilian länsirajalla. Brasilian politiikkana on 1980-luvulta alkaen ollut välttää kontaktia näiden ryhmien kanssa. Maahan on perustettu suojelualueita, jotta ryhmät säästyisivät hyväksikäytöltä ja tartuntataudeilta.


title: Brasilian alkuperäiskansat

text: 1500-luvun portugalilaisten tutkijoiden oli vaikea käsittää Brasilian kansojen monimuotoisuutta. He yksinkertaistivat monimuotoisuutta ja jakoivat kansat kahteen ryhmään: rannikon tupi-kansoihin ja sisämaan tapuia-kansoihin. Tupi-kansat olivat usein sodassa keskenään, mutta niitä yhdisti samankaltainen kieli ja kulttuuri. Tapuia-kansoihin määriteltiin "kaikki jotka eivät ole tupeja". Tapuioiden kuvattiin elävän metsästäjä-keräilijöiden liikkuvaa elämää, kun tupit asuivat paikoillaan ja harjoittivat maanviljelystä.


title: Helmiradio

text: Helmiradio on Sanoma-konserniin kuuluvan Nelonen Median omistama suomalainen radiokanava, joka aloitti toimintansa 10. toukokuuta 2016. Kanava soittaa ulkomaisia hittejä pääasiassa 70-80-luvuilta. Kanavalla soivat muun muassa seuraavat artistit: Bee Gees, Rick Astley, Boney M., ABBA, Madonna, Michael Jackson ja Tina Turner.


title: Helmiradio

text: Juontajina toimivat Ellen Jokikunnas ja Petra Kalliomaa. Helmiradiolla on taajuuksia seuraavissa kaupungeissa: Helsinki, Hyvinkää, Hämeenlinna, Iisalmi, Joensuu, Jyväskylä, Kuopio, Lahti, Lappeenranta, Loimaa, Mikkeli, Oulu, Pori, Rovaniemi, Salo, Savonlinna, Seinäjoki, Tampere, Turku, Uusikaupunki ja Vaasa.


title: Quest of Aidance

text: Quest of Aidance on vuonna 2004 perustettu death metalia soittava ruotsalainen yhtye.


title: Qianjiang

text: Qianjiang (, pinyin: Qiánjiāng Shì) on aliprefektuurin statuksella oleva piirikuntatason kaupunki Kiinan Hubein maakunnan keskiosassa. Kaupungin pinta-ala on 2 004 neliökilometriä ja väkiluku 946 277 (vuonna 2010). Kaupungin keskusta sijaitsee linnuntietä noin 140 kilometriä maakunnan pääkaupunki Wuhanista länsilounaaseen.


title: Douwe Bob

text: Douwe Bob Posthuma (s. 12. joulukuuta 1992 Amsterdam) on alankomaalainen laulaja-lauluntekijä. Hän on taiteilijaryhmä The Foolissa vaikuttaneen Simon Posthuman poika.


title: Douwe Bob

text: Douwe alkoi soittaa pianoa kuusivuotiaana ja kitaraa 14-vuotiaana. Hänen debyyttialbuminsa, "Born In A Storm", julkaistiin vuonna 2013.


title: Douwe Bob

text: Douwe Bob edusti Alankomaita vuoden 2016 Euroviisuissa Tukholmassa kappaleella ”Slow Down” ja sijoittui finaalissa yhdenneksitoista.


title: Douwe Bob

text: Douwe Bob on julkaissut neljäs albumia. Uusin albumi, "The Shape I’m In", julkaistiin 9. marraskuuta 2018. Lisäksi hän on julkaissut useita singlejä, joista yksi on vuonna 2014 julkaistu "Mine Again", joka on myös hollantilaisen draamaelokuva Gluckaufin tunnuskappale.


title: Marina Fjodorova

text: Marina Maksimovna Fjodorova (, s. 10. toukokuuta 1997 Sevastopol) on venäläinen jalkapalloilija, joka edustaa Venäjän naisten pääsarjassa pelaavaa Rjazan-VDV-seuraa. Hän on aikaisemmin pelannut myös Naisten Liigaa porilaisessa NiceFutiksessa. Venäjän maajoukkueessa hän esiintyi ensimmäisen kerran lokakuussa 2015 Saksaa vastaan pelatussa EM-karsintaottelussa.


title: Nathan Lawson

text: Nathan Lawson (s. 29. syyskuuta 1983 Calgary, Alberta, Kanada) on kanadalainen jääkiekkomaalivahti, joka pelaa Slovakian Extraligan HK Nitrassa.


title: Nathan Lawson

text: Lawson pelasi kaksi kautta AMHL-junioriliigaa Calgary Royalsin joukkueessa, jonka jälkeen hän pelasi vuodet 2002–2004 AJHL:n Olds Grizzliesissa. Vuosina 2004–2007 Lawson kävi Alaska-Anchoragen yliopistoa. Hänet valittiin "Freshman"-vuotensa 2004–2005 päätteeksi WCHA:n tulokkaiden tähdistökentälliseen.


title: Nathan Lawson

text: Kaudeksi 2007–2008 Lawson siirtyi vapaana agenttina ECHL-joukkue Phoenix RoadRunnersiin. Marraskuussa 2007 hän vaihtoi samassa liigassa pelaavaan Utah Grizzliesiin. Maaliskuussa 2008 Lawson teki tulokassopimuksen NHL-joukkue New York Islandersin kanssa. Hän pelasi kauden 2008–2009 suurimmaksi osaksi AHL-joukkue Bridgeport Sound Tigersissa, jossa Lawson jakoi varsin tasaisesti torjuntavastuun Peter Manninon kanssa ja pelasi 31 runkosarja- ja kaksi playoff-ottelua. Hänet valittiin kauden päätteeksi AHL:n tulokkaiden tähdistökentälliseen. Lawson pelasi kauden aikana myös kolme ottelua Utah Grizzliesin ECHL-joukkueessa. Elokuussa 2009 hän teki vuoden mittaisen jatkosopimuksen Islandersin kanssa.


title: Nathan Lawson

text: Lawson pelasi kauden 2009–2010 kokonaan Bridgeport Sound Tigersin AHL-joukkueessa, jossa hän jakoi varsin tasaisesti torjuntavastuun Scott Munroen kanssa sekä kevätkaudella myös loukkaantumisista kärsineen Mikko Koskisen kanssa. Heinäkuussa 2010 Lawson teki taas vuoden mittaisen jatkosopimuksen New York Islandersin kanssa. Kaudella 2010–2011 hän taisteli lähinnä Koskisen takana Sound Tigersin kakkosmaalivahdin paikasta Kevin Poulinin ja Joel Martinin kanssa. Lawson debytoi kauden aikana myös Islandersin NHL-joukkueessa, jossa hän pelasi kymmenen runkosarjaottelua. Lawson teki NHL-debyyttinsä 18. joulukuuta 2010 Phoenix Coyotesia vastaan, jolloin Islanders voitti ottelun voittomaalikilpailun jälkeen lukemin 4–3. Hän torjui ottelussa 32 kertaa.


title: Nathan Lawson

text: Heinäkuussa 2011 Lawson teki vapaana agenttina vuoden mittaisen ja kaksisuuntaisen sopimuksen Montréal Canadiensin kanssa. Hän pelasi kauden 2010–2011 kokonaan AHL-joukkue Hamilton Bulldogsissa, jonka pääasiallisena ykkösmaalivahtina Lawson toimi. Heinäkuussa 2012 Lawson teki vuoden mittaisen ja kaksisuuntaisen sopimuksen Ottawa Senatorsin kanssa. Syyskaudella 2012–2013 hän jäi farmijoukkue Binghamton Senatorsissa vähemmälle vastuulle Ottawan NHL-vahti Robin Lehnerin vietettyä NHL:n työsulun AHL:n puolella. Lawsonin torjuntavastuu kasvoi kevätkaudella myös Senatorsin myytyä Ben Bishopin Tampa Bay Lightningin organisaatioon. Heinäkuussa 2013 hän teki Senatorsin kanssa vuoden mittaisen ja kaksisuuntaisen jatkosopimuksen. Kaudella 2013–2014 Lawson jäi niukasti Binghamton Senatorsin kakkosmaalivahdiksi Andrew Hammondille. Hän pelasi kauden aikana myös yhdessä NHL-ottelussa.


title: Nathan Lawson

text: Lokakuussa 2014 Lawson teki vuoden mittaisen sopimuksen Itävallan Erste Bank Eishockey Ligan Dornbirner EC:n kanssa oltuaan ilman sopimusta alkukauden 2014–2015. Hän otti itselleen joukkueen ykkösmaalivahdin tontin, mutta Dornbirn jäi kuitenkin pudotuspelien ulkopuolelle. Kaudeksi 2015–2016 Lawson siirtyi jatkamaan EBEL-uraansa Vienna Capitalsin maalinsuulle. Hän toimi joukkueen pääasiallisena vastuunkantajana, mutta Capitalsin kausi päättyi puolivälieriin.


title: Nathan Lawson

text: Kaudeksi 2016–2017 Lawson siirtyi vuoden mittaisella sopimuksella SM-liigajoukkue Hämeenlinnan Pallokerhoon. Hän menetti joukkueen ykkösmaalivahdin paikkaansa kuitenkin jo harjoituskaudella Emil Larmille. Lawson pelasi runkosarjassa vain yhdessä ottelussa, johon hänet vaihdettiin kesken toisen erän. Lawson torjui seitsemän laukausta, mutta päästi taakseen kaksi. Lopulta hänen sopimuksensa purettiin lokakuussa 2016. Tammikuussa 2017 Lawson siirtyi loppukauden sopimuksella Slovakian Extraligan HC Banská Bystricaan. Hän toimi pääasiassa joukkueen kakkosmaalivahtina Jason Bacashihualle ja voitti kauden päätteeksi Slovakian-mestaruuden. Lokakuussa 2017 Lawson siirtyi loppukauden 2017–2018 kattavalla sopimuksella samassa liigassa pelaavaan HK Nitraan oltuaan alkukauden ilman sopimusta.


title: Songs from the North I, II & III

text: Songs from the North I, II & III on suomalaisen metalliyhtye Swallow the Sunin kuudes studioalbumi. Se julkaistiin 13. marraskuuta 2015 levymerkillä Century Media. Albumi debytoi Suomen virallisen listan sijalla 7. Se pysyi listalla yhteensä neljä viikkoa.


title: Songs from the North I, II & III

text: Albumi sai erinomaisen vastaanoton. Soundin Eero Kettunen pitää albumin ensimmäistä osaa luontaisena jatkumona yhtyeen tuotannolle, joka toimisi sellaisenaan omillaankin. Kokonaisuudessaan yhtyeen albumiprojekti on onnistunut ansiokkaasti. Kaaoszinen Anna-Leena Harinen ylisti albumin tasaipainokkuutta ja harkittua kokoamista, myöntäen kuitenkin albumikokonaisuuden tarvitsevan sulattelua. Allmusicin arvio ylistää albumia onnistuneena yhtyeen uran niputtavana virstanpylväänä.


title: Forth Bridge

text: Forth Bridge on vuonna 1889 valmistunut Skotlannissa oleva rautatiesilta, joka ylittää Forthinvuonon. Se on teräksestä rakennettu ulokesilta, jonka kokonaispituus on 2 467 metriä. Sen jänneväli oli 521 metriä.


title: Forth Bridge

text: Sillan suunnittelivat John Fowler ja Benjamin Baker, ja se otettiin käyttöön 1890.


title: Forth Bridge

text: Forth Bridge on teräksestä rakennettu ulokesilta. Sillan kokonaispituus siihen johtavat viaduktit mukaan luettuna on 2 467 metriä.


title: Forth Bridge

text: Siltaa kantavat kolme uloketornia, joista lähtee kumpaankin suuntaan 207 metriä pitkät ulokkeet. Ulokkeiden välissä 107 pitkä riippuva jänne. Kolmen tornin väliin muodostuu näin kaksi 521 metriä pitkää jännettä, jotka olivat 28 vuoden ajan maailman pisimmät. Tornit kohoavat 110 metriä graniittisten tukipylväiden yläpuolelle. Tornien huiput ovat kokonaisuudessaan 137 metriä joen pohjan yläpuolella.


title: Forth Bridge

text: Sillan rakentamiseen käytettiin 53 000 tonnia terästä, ja se oli aikanaan Britannian ensimmäinen suuri teräsrakennelma.


title: Forth Bridge

text: Firth of Forthin halki South Queensferrystä North Queensferryyn oli kulkenut lautta 1100-luvulta saakka. Se yhdisti Skotlannin koillisosan Edinburghiin ja maan eteläosaan. Forthinvuonon ylittämiselle alettiin hakea 1800-luvulla vaihtoehtoisia ratkaisuja. Ne saivat lisää intoa taakseen vuosisadan puolivälissä, kun rautatieverkko alkoi laajentua.


title: Forth Bridge

text: Nuori insinööri Thomas Bouch alkoi 1849 suunnitella ratkaisuja Forthin- ja Taynvuonon ylittämiseksi. Tayn rautatiesillan rakentaminen aloitettiin 1871 ja Forthin sillan peruskivi laskettiin 1873. Projekti päättyi kuitenkin joulukuussa 1879, kun Tayn silta romahti myrskyssä ja vei mukanaan noin 75 ihmistä.


title: Forth Bridge

text: Bouchin siltasuunnitelmat laitettiin jäihin onnettomuuden jälkeen, mutta siltahankkeelle haettiin silti jatkoa. Uuden suunnitelman esittivät John Fowler ja Benjamin Baker toukokuussa 1881. Forth Bridge Railway Company hyväksyi 1,6 miljoonan punnan suunnitelman joulukuussa 1882. Parlamentti oli hyväksynyt sen jo heinäkuussa.


title: Forth Bridge

text: Silta rakennettiin kahdessa vaiheessa. Vuosina 1882–1885 keskityttiin vedenalaisiin rakennelmiin ja rakennettiin myös sillan perustukset. Vuosina 1886–1889 pystytettiin kolme konsolitornia ja rakennettiin sillalle johtavat viaduktit. Rakennustöissä oli parhaimmillaan mukana 4 600 miestä. Töiden aikana kuoli 73 työntekijää. Silta valmistui 15. marraskuuta 1889, testattiin tammikuussa 1890 ja avattiin 4. maaliskuuta 1890.


title: Forth Bridge

text: Sillan rakennelmia on muutaman kerran muokattu sen valmistumisen jälkeen. Rautatien kantavaa kantta vahvistettiin 1913, valonheittimet asennettiin 1990-luvulla ja yhden ympärille lisättiin jalkakäytävä 2012.


title: Forth Bridge

text: Valtio omisti sillan vuoteen 1993 saakka. Sen uusi omistaja Network Rail teki 2001–2011 sillalle laajan kunnostustyön. Sen aikana se muun muassa maalattiin kokonaan uudelle pitkäaikaisella maalilla.


title: Ayisat Yusuf

text: Ayisat Yusuf-Aromire (s. 6. maaliskuuta 1985) on nigerialainen entinen jalkapalloilija. Hän pelasi urallaan kaksi kautta Suomessa, edustaen Naisten Ykkösessa porilaista NiceFutista ja Naisten Liigassa Kuopion Mimmifutista. Yusuf kuului Nigerian joukkueeseen vuosien 2004 ja 2008 Afrikan-mestaruuskilpailuissa, 2007 MM-kilpailuissa sekä 2008 Pekingin olympiakisoissa.


title: Ayisat Yusuf

text: Yusuf asuu nykyään Suomessa ja työskentelee pääkaupunkiseudulla personal trainerina. Lisäksi hän valmentaa FC POHUn jalkapallojunioreita.


title: Ruuvikierre (ooppera)

text: Ruuvikierre ("The Turn of the Screw") on englantilaisen säveltäjän Benjamin Brittenin säveltämä kaksinäytöksinen kamariooppera. Sen libreton on kirjoittanut Myfanwy Piper ja se pohjautuu Henry Jamesin samannimiseen pienoisromaaniin "Ruuvikierre" (1898). Kantaesityksensä ooppera sai Venetsiassa 14. syyskuuta 1954.


title: Ruuvikierre (ooppera)

text: Ooppera koostuu prologista ja kuudestatoista kohtauksesta, joista jokaista edeltää ruuvin teeman 12-nuottinen muunnelma. Teosta kuvaillaan usein draamaltaan kaikkein vaikuttavimmaksi englantilaiseksi oopperaksi. Oopperan roolit ovat kertoja (tenori), kotiopettaja (sopraano), Miles (poikasopraano), Flora (sopraano), Mrs. Grose (sopraano), Peter Quint (tenori) ja Miss Jessel (sopraano).


title: Ruuvikierre (ooppera)

text: "Ruuvikierre" tapahtuu 1800-luvun puolivälin Englannissa, isossa maalaiskartanossa.


title: Hurlevent

text: Hurlevent (1985) on Jacques Rivetten ohjaama ranskalainen historiallinen elokuva. Se perustuu Emily Brontën romaaniin "Humiseva harju", nimenomaan kirjan ensimmäiseen osaan. Elokuva on sijoitettu 1930-luvun Etelä-Ranskaan. Elokuvan pääosissa on kolme tuolloin tuntematonta näyttelijää: Fabienne Babe, Lucas Belvaux ja Oliver Cruveille.


title: Forgotten Tomb

text: Forgotten Tomb on italialainen, vuonna 1999 perustettu black metalia soittava yhtye.


title: Forgotten Tomb

text: Forgotten Tombin historia alkoi Ferdinando "Herr Morbid" Marchision sooloprojektina, kun muusikon aiempi yhtye Sacrater hajosi. Yhtyeen ensimmäiset levyt aina "Love's Burial Groundiin" asti ovat kaikki Marchision käsialaa ja yksin soittamia. Myös myöhemmillä levyillä sanoitukset ovat pääasiassa Marchision kirjoittamia.


title: L’Amour par terre

text: L’Amour par terre (1984) on Jacques Rivetten ohjaama ranskalainen draamaelokuva. Sen pääosissa ovat Geraldine Chaplin, André Dussollier sekä Jean-Pierre Kalfon. Elokuvan ensi-ilta Ranskassa oli 17. lokakuuta vuonna 1984.


title: L’Amour par terre

text: Nuori mies Pariisissa pyytää ihmisiä seuraamaan teatteriesityksiä pieneen asuntoon. Näytelmän kirjoittaja on yleisön joukossa ja pyytää näyttelijöitä saapumaan harjoittelemaan uutta näytelmää tyhjään kartanoon. Kun kaksi naisnäyttelijää, Charlotte ja Emily, saapuvat paikalle, he alkavat nähdä häiritseviä näkyjä.


title: Nunna (elokuva)

text: Nunna ("Suzanne Simonin, la Religieuse de Diderot" tai vain "La Religieuse") on Jacques Rivetten ohjaama ranskalainen historiallinen draamaelokuva vuodelta 1967. Se perustuu Denis Diderot’n romaaniin "La Religieuse" (1760). Nunnaluostarien väkivaltaa ja seksuaalisuutta kuvaava elokuva valmistui jo kevääksi 1966, mutta joutui Ranskassa yli vuodeksi esitys- ja vientikieltoon katolisten piirien painostuksen takia.


title: Nunna (elokuva)

text: Jacques Rivette alkoi työskennellä Diderot’n "Nunnan" parissa jo 1960-luvun alussa, kun hän ohjasi Jean Gruault’n romaanin pohjalta kirjoittaman näytelmän Studio Champs-Elysées -teatteriin. Diderot’n tekstiä oli tiivistettävä huomattavasti sekä näytelmään että elokuvaan niin, että vain olennainen jäi jäljelle. "Nunnaa" pidetään Rivetten elokuvista yksinkertaisimpana ja suorimpana, klassisen draaman logiikkaa noudattavana selkeänä tarinana, Rivetten tapaan tosin hidasrytmisenä.


title: Nunna (elokuva)

text: Kaikki muut ateistina tunnetun Diderot’n romaanit olivat elokuvan julkaisuaikana katolisen kirkon kieltämiä, ja myös "Nunna" kritisoi 1700-luvun katolista luostareita, joissa aviottomasti syntyneet tytöt saattoivat joutua kaltoin kohdelluiksi. Vuonna 1966 valmistunut elokuva sai Ranskassa aluksi esitys- ja vientikiellon huolimatta siitä, että maan elokuvasensuurivirasto oli puoltanut sen sallimista ja kulttuuriministeri André Malraux hyväksynyt sen esittämisen Cannesin elokuvajuhlilla, jossa se oli ehdolla Kultaisen palmun saajaksi. Kielto herätti kulttuuripiireissä suurta kohua ja vastustusta. Se purettiin hallinto-oikeudessa vuotta myöhemmin, ja "Nunna" sai Ranskassa ensi-iltansa 26. heinäkuuta 1967.


title: Nunna (elokuva)

text: Elokuva sai Suomessa ensi-iltansa 12. huhtikuuta 1968. Se on esitetty televisiossa 16. syyskuuta 1974, osana MTV1:n ohjelmistoa.


title: Jaime Garzón

text: Jaime Hernando Garzón Forero (24. lokakuuta 1960 – 13. elokuuta 1999) oli kolumbialainen koomikko, lehtimies ja rauhanneuvottelija. Hän oli Kolumbian tunnetuin poliittinen satiirikko, joka taitavasti ja ilkeästi jäljitteli paikallisia kuuluisuuksia. Mutta hän toimi myös rauhanneuvottelijana, pyrki auttamaan sieppausten uhrien vapauttamisessa ja järjesti FARC-sissien lehdistötilaisuuksia.


title: Jaime Garzón

text: Jaime Garzón ammuttiin kuoliaaksi Bogotassa matkalla radiostudioon. Kymmenet tuhannet ihmiset osallistuivat hänen hautajaisiinsa, joista tuli väkivallan vastainen mielenosoitus. Garzonin murhaajia ei ole saatu oikeuden eteen 16 vuodessa.


title: Kiinatar

text: Kiinatar () on vuonna 1967 ensi-iltansa saanut ranskalainen uuden aallon elokuva, jonka ohjasi Jean-Luc Godard. Se kertoo nuorista vallankumouksellisista 1960-luvun lopun Pariisissa. Elokuvan on nähty edustavan Godardin siirtymistä kohti poliittista avantgarde-elokuvaa. Sitä on esitetty harvemmin kuin sitä edeltäviä Godardin töitä.


title: Köhler

text: Köhler on seuraavien merkittävien henkilöiden sukunimi:


title: Welling

text: Welling on seuraavien merkittävien henkilöiden sukunimi:


title: Jurek

text: Simo Jurek Reunamäki (s. 1986 Kuopio) on suomalainen musiikkituottaja, muusikko, säveltäjä ja sanoittaja. Hänet tunnetaan etenkin taiteilijanimellään Jurek.


title: Jurek

text: Jurek on opiskellut ammattikoulussa elokuvaäänitystä. Vuonna 2011 hän päätyi työharjoitteluun Kaiku Entertainment -musiikkiyhtiöön, jossa hän on työskennellyt siitä lähtien. Yhtiön johdossa työskentelevän Pekka Ruuskan kehotuksesta Jurek päätyi työstämään esikoisalbumiaan. Hänellä oli levytyssopimus Universal Musicin kanssa ja albumilta julkaistiin singlet ”Ennen kuin me kadotaan” (2012) ja ”Mietin Elinaa” (2013). Tehdessään vuoden 2013 syksylle julkaistavaksi aiotun albumin kolmatta singleä hän tulikin toisiin aatoksiin uransa suhteen ja tuhosi tekemänsä albumimateriaalin. Tuon jälkeen hän päätti siirtyä tekemään musiikkia muille artisteille.


title: Jurek

text: Hän on tuottanut muun muassa Antti Tuiskun, Jannan, Johanna Kurkelan ja Erinin albumeita. Tuottamiensa artistien lisäksi hän on tehnyt kappaleita myös muun muassa Lucasille, Jesse Kaikurannalle ja Discolle.


title: Jurek

text: Jurek oli ehdolla vuoden 2015 tuottajan Emma-palkinnon saajaksi. Helmikuussa 2018 hänet palkittiin vuoden 2017 tuottajan Emma-palkinnolla.


title: Tarhapuiston koulu

text: Tarhapuiston koulu oli alakoulu Vantaan Koivukylän suuralueen Havukosken kaupunginosassa. Koulussa opiskeli syyslukukaudella 2007 yhteensä 160 oppilasta (luokka-asteet 1–6). Syksyllä 2010 oppilasmäärä oli enää 130.


title: Tarhapuiston koulu

text: Vantaan kaupunki ilmoitti keväällä 2011 koulun sulkemisesta. Koulun vajaa 200 oppilasta ohjattiin syyslukukaudesta 2011 alkaen pääsääntöisesti läheiseen Kytöpuiston kouluun. Koulun tilalle Vantaa kaavoitti kaksi kerrostaloa.


title: Aurinkokiven koulu

text: Aurinkokiven koulu on Vantaan Kivistön suuralueen Kivistön kaupunginosassa syyslukukaudesta 2016 lähtien toiminut, noin 300 oppilaalle suunniteltu suomenkielinen alakoulu (luokka-asteet 1–6). Koulu valmistui osana Aurinkokiven palvelukeskuksen rakentamisen ykkösvaihetta; palvelutalossa toimii myös päiväkoti ja neuvola. Kouluun siirtyivät läheistä Kivistön koulua keväällä 2016 käyneet koululaiset. Aurinkokiven koulun rehtoriksi siirtyi Kivistön koulua aiemmin johtanut Sari Silander.


title: Aurinkokiven koulu

text: Aurinkokiven yläkoulu on suunniteltu rakennettavan palvelukeskuksen toisen rakennusvaiheen yhteydessä vuonna 2019. Tuolloin Kivistön yläkoululaiset siirtyisivät Vantaankosken koulusta oman alueensa uuteen yläkouluun ja huonokuntoinen Vantaankosken koulu voitaisiin sulkea.


title: Multisillan seisake

text: Multisillan seisake () oli rautatieliikennepaikka Riihimäki–Tampere radalla Multisillan kaupunginosassa.


title: Nunna (täsmennyssivu)

text: Nunna voi tarkoittaa seuraavia:


title: Konstantinopolin neljäs kirkolliskokous (ortodoksinen)

text: Konstantinopolin neljäs kirkolliskokous, jota jotkut ortodoksiset teologit pitävät kahdeksantena ekumeenisena kirkolliskokouksena, pidettiin Konstantinopolissa vuosina 879–880. Se vahvisti patriarkka Fotioksen uudelleennimittämisen patriarkaksi. Kirkolliskokouksen päätteeksi patriarkka Fotios sekä Rooman paavi Johannes VIII lukivat uskontunnustuksen sen alkuperäisessä muodossa, ilman filioque-lisäystä.


text: Roomalaiskatolinen kirkko ei ole tunnustanut tämän kirkolliskokouksen päätöksiä.


title: Manning the Helm

text: Manning the Helm on death metal -yhtye Medeian EP-levy, joka julkaistiin 21. elokuuta 2015 levymerkillä Fullsteam Records. EP on yhtyeen ensimmäinen uuden laulajan Frans Aallon kanssa julkaistu äänite. Kappaleesta ”Barbarossa” kuvattiin musiikkivideo.


title: Manning the Helm

text: EP sai erinomaisen vastaanoton. Kaaoszinen Jarmo Hänninen vertasi tuotosta yhtyeen alkuaikojen julkaisuihin, mainiten kappaleiden paranevan loppua kohden, ja ainoan ongelman olevan uuteen laulajaan tottumisen. Metalliluolan arvio suitsuttaa uutta laulajaa, ja pitää vaihtelevaa albumia kappaleiden vaihtelevuudesta huolimatta yhtenäiseltä.


title: Xiantao

text: Xiantao (, pinyin: Xiāntáo Shì) on aliprefektuurin statuksella oleva piirikuntatason kaupunki Kiinan Hubein maakunnan keskiosassa. Kaupungin pinta-ala on 2 538 neliökilometriä ja väkiluku 1,18 miljoonaa (vuonna 2010). Kaupungin keskusta sijaitsee linnuntietä noin 90 kilometriä maakunnan pääkaupunki Wuhanista länsilounaaseen.


title: Xiantao

text: Xiantao on kuuluisa voimistelusta. Monet kuuluisat kiinalaiset voimistelijat (kuten Li Xiaoshuang, Li Dashuang ja Yang Wei) ovat kotoisin Xiantaosta.


title: Shennongjia

text: Shennongjia (, pinyin: Shénnóngjià Línqū) on metsävyöhyke Kiinan Hubein maakunnan luoteisosassa. Se on ainoa piirikuntatasolla oleva metsävyöhyke Kiinassa. Metsävyöhykkeen pinta-ala on 3 253 neliökilometriä ja väkiluku 76 140 (vuonna 2010). Metsävyöhykkeen hallintopaikka Songbain suurkunta sijaitsee linnuntietä noin 370 kilometriä maakunnan pääkaupunki Wuhanista luoteeseen.


title: Shennongjia

text: On väitetty, että Shennongjiassa on esiintynyt yereniä.


title: Shennongjia

text: Unesco lisäsi paikan maailmanperintöluetteloon vuonna 2016.


title: Surrender (Hurtsin albumi)

text: Surrender on englantilaisen synthpopduo Hurtsin kolmas studioalbumi, joka julkaistiin 9. lokakuuta 2015.


title: Surrender (Hurtsin albumi)

text: Albumi debytoi Suomen virallisen listan sijalla 13.


title: 5-MeO-NBpBrT

text: 5-MeO-NBpBrT on metoksitryptamiiniryhmästä N-substituoitu kemikaali ja muuntohuume joka kuuluu metoksitryptamiineihin. Muiden kyseisen ryhmän tavoin se toimii 5-HT-reseptorin agonistina.


title: 5-MeO-NBpBrT

text: 5-MeO-NBpBrT:n vaikutuksista ja myrkyllisyydestä ihmiskäytössä tiedetään vain vähän.


title: Alli Tryggin puisto

text: Alli Tryggin puisto () sijaitsee Kallion kaupunginosassa Helsingissä. Se on rakennettu rinteeseen, joka kohoaa Hämeentieltä luoteeseen kohti Porthaninkatua. Puisto on perustettu vuonna 1939 ja sen pinta-ala on noin 0,6 hehtaaria. Pengerkatu jakaa suorakulmion muotoisen puiston kahteen kutakuinkin yhtäsuureen osaan. Lounaassa puisto rajoittuu Ässänrinteeseen ja koillisessa Kaikukujaan.


title: Alli Tryggin puisto

text: Hämeentien ja Pengerkadun välissä sijaitsevan puoliskon läpi on vedetty kävelyakseli, jonka päätepiste on Ässärykmentin muistomerkki. Obeliskisen veistoksen teki kuvanveistäjä Aarre Aaltonen ja se pystytettiin 13. lokakuuta 1940. Pengerkadun ja Porthaninkadun välissä puisto muodostuu jyrkästä nurmikkorinteestä ja pensasaidan ympäröimästä kivituhkakentästä. Puistossa on myös vain opaskoirille tarkoitettu aitaus.


title: Alli Tryggin puisto

text: Alli Tryggin puiston puulajeja ovat lehmus, ruotsinpihlaja, metsävaahtera, tataarivaahtera ja vuorijalava. Puistossa kasvaa myös syreenejä, lamohietakirsikkaa ja sinivatukkaa.


title: Alli Tryggin puisto

text: Alli Trygg-Helenius (1852–1926) oli suomalainen kansanvalistaja. Tryggin nimikkopuiston paikalla sijaitsi aiemmin hänen perustamansa Kansankoti, joka kuului Kaiun huvila-alueeseen. Kaiku oli suorakaiteen muotoinen alue Hämeentien ja Agricolankadun välissä. Kaikukujan nimi on perua vanhasta huvila-alueesta, Ässänrinne puolestaan sai nimensä Ässärykmentin muistomerkistä. Vuonna 1890 perustettu Kansankoti purettiin 1938.


title: Alli Tryggin puisto

text: Alli Tryggin puolison Matti Helenius-Seppälän mukaan nimetty puisto sijaitsee Alli Tryggin puiston vieressä Porthaninkadun toisella puolen. Matti Heleniuksen puiston naapurissa puolestaan on Karhupuisto.


title: Alli Tryggin puisto

text: Kallion lukio sijaitsee Alli Tryggin puiston kupeessa Kaikukujan ja Porthaninkadun kulmassa. Myös Kallion kirjasto sijaitsee puiston läheisyydessä, Porthaninkadun ja Viidennen linjan kulmassa.


title: 25I-NBF

text: 25I-NBF (2C-I-NBF, NBF-2C-I, Cimbi-21) on psykedeelisestä fenetyyliamiinista - 2C-I:stä - johdettu muuntohuume. Kemikaali toimii voimakkaana osittaisena 5-HT -serotoniinireseptorin agonistina.


title: 25I-NBF

text: Kemikaalia on tutkittu mahdollisena apuaineena positroniemissiotomografiaan. Kyseisessä apuaineessa 25I-NBF:n hiiliatomit on korvattu radioaktiivisilla hiili-11 -atomeilla.


title: 25I-NBF

text: 25I-NBF on luokiteltu Suomessa kuluttajamarkkinoilta kielletyksi psykoaktiiviseksi aineeksi. Yhdiste on luokiteltu laittomaksi huumausaineeksi Unkarissa, Japanissa, Latviassa, ja Yhdysvaltain Vermont-osavaltiossa.


title: 25I-NBF

text: 25I-NBF on luokiteltu laittomaksi Ruotsissa 26. tammikuuta 2016.


title: Matti Heleniuksen puisto

text: Matti Heleniuksen puisto () sijaitsee Kallion kaupunginosassa Helsingissä. Se on rakennettu koilliseen nousevalle rinteelle Kallion kirjaston taakse. Puisto rajoittuu lännessä Fleminginkatuun, pohjoisessa Agricolankatuun, idässä Porthaninkatuun ja etelässä kirjastoon. Puisto sai nykyisen nimensä vuonna 1963 ja sen pinta-ala on 0,4 hehtaaria. Karhupuisto sijaitsee Matti Heleniuksen puiston länsipuolella, Alli Tryggin puisto puolestaan itäpuolella. Yhdessä puistot muodostavat noin 1,3 hehtaarin laajuisen viheralueen.¹ Matti Helenius-Seppälä (1870–1920) oli suomalainen raittiusaktivisti. Alli Trygg-Helenius oli hänen puolisonsa.


title: Matti Heleniuksen puisto

text: Matti Heleniuksen puisto on verraten luonnonkaltainen paljaine kalliopintoineen ja päällystämättömine polkuineen. Puiston alueella sijainneet puutalot purettiin pian sen jälkeen kun Kallion kirjasto oli valmistunut tontin eteläosaan 1912. Tontin pohjoisosaan kaavailtiin työväentaloa, mutta se todettiin liian pieneksi. 1930-luvun alussa paikalle rakennettiin väliaikainen leikkikenttä; Fleminginkadun ja puiston väliin asennettiin tuolloin graniittipaasien tukema musta kettinkikaide, joka on paikoillaan edelleen. Puistoa uudistettiin laajasti 1960-luvulla. Puistossa sijaitseva Arvo Turtiaisen muistomerkki paljastettiin 1990. Muistomerkki on Raimo Utriaisen käsialaa.


title: Matti Heleniuksen puisto

text: Matti Heleniuksen puiston puulajeja ovat lehmus ja saarnivaahtera. Puistossa kasvaa myös syreenipensaita.


title: Grand Trianon

text: Grand Trianon ("Suuri Trianon") eli Trianon de marbre on Ludvig XIV:n vuonna 1687 rakennuttama, Jules Hardouin-Mansartin suunnittelema palatsi Versailles’n palatsin puiston laidalla Ranskassa. Ludvig XIV rakennutti sen itselleen ja rakastajattarelleen Montespanin markiisitar Françoise-Athénaïs'lle eräänlaiseksi pakopaikaksi, jossa he kutsuvieraineen voisivat nauttia kevyitä aterioita ("collasion") tarvitsematta noudattaa hovin äärimmäisen ankaraa etikettiä.


title: Grand Trianon

text: Grand Trianoniin liittyy oma puisto, jonka alueella on myös Ludvig XV:n vuosina 1762–1768 rakennuttama huomattavasti pienempi palatsi, Petit Trianon.


title: Grand Trianon

text: Vuonna 1663 Ludvig XIV osti Versailles’n liepeillä sijainneen pienen Trianonin kylän maat, ja vuonna 1670 hän antoi arkkitehti Louis Le Vaulle tehtäväksi suunnitella sinne rakennettava posliininen paviljonki, niin sanottu "Posliini-Trianon".


title: Grand Trianon

text: Rakennuksen julkisivu tehtiin valkoisesta ja sinisestä delft-tyylisisistä keraamisista "posliini"laatoista, joita valmistettiin Rouenissa, Lisieux'ssä, Neversissä ja Saint-Cloud'ssa. Rakennustyöt aloitettiin vuonna 1670, ja ne valmistuivat vuonna 1672.


title: Grand Trianon

text: Vuoteen 1687 mennessä keraamiset laatat olivat jo siinä määrin haurastuneet, että Ludvig XIV määräsi paviljongin purettavaksi ja korvattavaksi kestävämmästä materiaalista tehdyllä rakennuksella. Sen sai suunniteltavakseen arkkitehti Jules Hardouin Mansart. Uusi rakennus oli kaksi kertaa entisen posliinipaviljongin kokoinen, ja se rakennettiin Languedocista saadusta punaisesta marmorita.


title: Grand Trianon

text: Rakennustyöt aloitettiin vuonna 1687, ja rakennus valmistui seuraavan vuoden tammikuussa. Sen vihkivät käyttöön Ludvig XIV ja hänen toinen vaimonsa Madame de Maintenon kesällä 1688.


title: Grand Trianon

text: Vuosina 1703–1711 Trianonissa asui Ludvig XIV:n poika, Ranskan kruununprinssi Ludvig, joka tunnetaan myös nimellä "le Grand Dauphin". Palatsista tuli myös Ludvig XIV:n pojanpojan Burgundin herttua Louis'n ja hänen puolisonsa Savoijin Marie Adelaïden, Ludvig XV:n vanhempien mielipaikka.


title: Grand Trianon

text: Ludvig XIV:n viimeisinä vuosina Trianonissa asui hänen kälynsä Orléansin herttuatar Elisabeth Charlotte, joka hovissa tunnettiin lyhyemmin nimellä "Madame", sekä tämän poika Orléansin herttua Filip, josta myöhemmin tuli Ranskan sijaishallitsija eli regentti. Vuonna 1708 Ludvig XIV määräsi Grand Trianoninin rakennettavaksi siipirakennuksen, jonka myös suunnitteli Mansart. Tässä siipirakennuksessa, jonka nimi on "Trianon-sous-Bois", asui sittemmin Orléansin perhe sekä myös Ludvig XIV:n aviottomana syntynyt mutta laillistettu tytär Françoise-Marie de Bourbon.


title: Grand Trianon

text: Myös kuninkaan nuorin pojanpoika Berryn herttua Kaarle ja hänen puolisonsa Marie Louise Élisabeth d'Orléans asuivat jonkin aikaa Trianonissa. Kun Orléansin suvulla kuitenkin oli tiloja myös Versailles’n palatsissa, heidän tilalleen Trianoniin tuli Françoise-Marien sisar, Bourbonin herttuatar Louise Louise Françoise de Bourbon, "Madame la Duchesse", joka myöhemmin rakennutti Pariisiin Trianonia muistuttavan palatsin, Palais Bourbonin.


title: Grand Trianon

text: Vuonna 1717 Venäjän keisari Pietari Suuri tutustui Versailles’n palatsiin ja puutarhoihin. Vierailunsa aikana hän asui Grand Trianonissa. Hänen rakennuttamansa Pietarhovin suuri palatsi onkin Versailles’n linnan jäljitelmä.


title: Grand Trianon

text: Ludvig XV ei tehnyt Grand Trianoniin muutoksia. Vuosina 1740 ja 1743 hänen appensa Stanisław Leszczyński asui siellä vieraillessaan Versailles’ssa. Kerran myöhemmin Trianonissa oleskellessaan Ludvig XV sairastui, minkä jälkeen hänet siirrettiin Versailles’n palatsiin, jossa hän kuoli 10. toukokuuta 1774.


title: Grand Trianon

text: Myöskään hänen seuraajansa Ludvig XVI:n aikana Grand Trianoniin ei tehty rakenteellisia muutoksia. Hänen puolisonsa kuningatar Marie Antoinetten mielipaikaksi tuli sen lähelle rakennettu Petit Trianon, mutta järjesti muutaman kerran myös teatteriesityksiä Grand Trianonin "galerie des Cotelle"ssa, jonka seinillä on Versaillesia ja Trianonia esittäviä Jean Cotellen maalauksia.


title: Grand Trianon

text: Ranskan vallankumouksen aikana vuodesta 1789 lähtien Grand Trianon jäi hylätyksi. Keisariksi tultuaan Napoleon teki siitä yhden asunnoistaan ja sisusti sen empiretyyliin. Napoleon asui Trianonissa toisen vaimonsa Itävallan Marie Louisen kanssa.


title: Grand Trianon

text: Viimeiset Trianonissa asuneet kuninkaalliset olivat ranskalaisten kuningas Ludvig Filip I ja hänen italialainen puolisonsa Marie Amélie. Ludvig Filip oli aikoinaan sijaishallitsijana toimineen Orléansin herttua Filipin jälkeläinen, ja Marie Amélie oli Marie Antoinetten sisarentytär.


title: Grand Trianon

text: Lokakuussa 1837 Ludvig Filipin tytär Marie d'Orléans ja Württenbergin herttua Alexander solmivat Trianonissa avioliiton.


title: Grand Trianon

text:
Ensimmäisen maailmansodan jälkeen vuonna 1920 Grand Trianon'issa käytiin voittajavaltioiden ja Unkarin väliset rauhanneuvottelut ja allekirjoitettiin Trianonin rauhansopimus, joka jätti Unkarille vain vajaan kolmasosan sille ennen sotaa kuuluneista alueista. Unkarilaisille nimi "Trianon" merkitsee yhä yhtä suurimmista heidän kokemistaan kansallisista onnettomuuksista.
Vuonna 1963 Charles de Gaulle määräsi palatsin peruskorjattavaksi.


title: Grand Trianon

text: Grand Trianon on suosittu matkailukohde. Samalla se on myös yksi Ranskan presidentin virka-asunnoista, jota käytetään ulkomaisten vieraiden majoittamiseen.


title: Grand Trianon

text: Grand Trianonissa ovat asunneet seuraavat hallitsijasukujen jäsenet:Nykyisin palatsia käytetään ulkomaisten arvovieraiden majoituspaikkana.


title: Trianon

text: Trianon voi tarkoittaa seuraavia:


title: 25I-NBMD

text: 25I-NBMD on psykedeelisestä fenetyyliamiinista - 2C-I:stä - johdettu muuntohuume. Kemikaalin löysi farmakologi David Nicholsin johtama tutkijaryhmä Purduen yliopistossa vuonna 2006.


title: 25I-NBMD

text: Kemikaali toimii voimakkaana 5HT-reseptorin osittaisagonistinia. Sen annostukseksi on raportoitu yleensä 500-1500 mikrogrammaa. 25I-NBMD:n uskotaan olevan aktiivinen 500 mikrogramman annoksilla, vaikka joidenkin lähteiden mukaan 1500-2000 mikrogrammaa on kerrottu olevan vielä alhainen annos. Näin ollen se on annosmääriin nähden neljä kertaa miedompi kuin sille sukua oleva 25I-NBOMe.


title: 25I-NBMD

text: 25I-NBMD:tä ei ole esiintynyt huumausainekaupassa pitkään, joten sen käytöstä on vain vähän tietoa, ja vain muutamia käyttökertoja on raportoitu.


title: 25I-NBMD

text: 25I-NBMD on luokiteltu Suomessa kuluttajamarkkinoilta kielletyksi psykoaktiiviseksi aineeksi.


title: Caffè Florian

text: Caffè Florian on Venetsiassa sijaitseva kahvila, jota pidetään Euroopan vanhimpana toiminnassa olevana kahvilana. Se on avattu 1720 ja on edelleen toiminnassa.


title: The Voice (Yhdysvallat) (5. tuotantokausi)

text: The Voicen viides tuotantokausi esitettiin Yhdysvalloissa NBC-kanavalla 23. syyskuuta – 17. joulukuuta 2013. Ohjelman tuomareina toimivat Adam Levine, Christina Aguilera, CeeLo Green, Blake Shelton ja Carson Daly.


text: Kilpailun voittajaksi selviytyi 28-vuotias Tessanne Chin. Hän sai palkinnoksi levytyssopimuksen Universal Republic Recordsin kanssa. Chinin mentorina kilpailussa toimi Adam Levine.


title: The Voice (Yhdysvallat) (6. tuotantokausi)

text: The Voicen kuudes tuotantokausi esitettiin Yhdysvalloissa NBC-kanavalla 24. helmikuuta – 20. toukokuuta 2014. Ohjelman tuomareina toimivat Adam Levine, Shakira, Usher, Blake Shelton ja Carson Daly.


text: Kilpailun voittajaksi selviytyi 37-vuotias Josh Kaufman. Hän sai palkinnoksi levytyssopimuksen Universal Republic Recordsin kanssa. Kaufmanin mentorina kilpailussa toimi Usher.


title: Ugo Foscolo

text: Niccolò Ugo Foscolo (6. helmikuuta 1778 Zakynthos, Venetsia (nyk. Kreikkaa) – 10. syyskuuta 1827 Turnham Green, lähellä Lontoota) oli italialainen runoilija, kirjallisuuden professori ja vallankumouksellinen. Hän on Italian kirjallisen romantiikan perustaja. Foscolon teoksista tunnetuin on "Dei Sepolcri".


title: Ugo Foscolo

text: Foscolo ylistää lauluissaan Italian vapauspyrkimyksiä. Wertheriä jäljittelevän romaanin "Jacopo Ortisin viimeiset kirjeet" ("Ultime lettere d'Jacopo Ortis") on suomentanut Mikko V. Erich. Erich laati Foscolosta myös väitöskirjan "Ugo Foscolo come uomo e come poeta lirico" (1912 ).


title: Ugo Foscolo

text: Yksittäisiä runoja on julkaistu seuraavissa julkaisuissa:


title: The Voice (Yhdysvallat) (7. tuotantokausi)

text: The Voice:n seitsemäs tuotantokausi esitettiin Yhdysvalloissa NBC-kanavalla 22. syyskuuta – 16. joulukuuta 2014. Ohjelman tuomareina toimivat Adam Levine, Gwen Stefani, Pharrell Williams, Blake Shelton ja Carson Daly.


text: Kilpailun voittajaksi selviytyi 36-vuotias Craig Wayne Boyd. Hän sai palkinnoksi levytyssopimuksen Universal Republic Recordsin kanssa. Boydin mentorina kilpailussa toimi Blake Shelton.


title: The Voice (Yhdysvallat) (8. tuotantokausi)

text: The Voice:n kahdeksas tuotantokausi esitettiin Yhdysvalloissa NBC-kanavalla 23. helmikuuta – 19. toukokuuta 2015. Ohjelman tuomareina toimivat Adam Levine, Christina Aguilera, Pharrell Williams, Blake Shelton ja Carson Daly.


text: Kilpailun voittajaksi selviytyi 16-vuotias Sawyer Fredericks. Hän sai palkinnoksi levytyssopimuksen Universal Republic Recordsin kanssa. Fredericksin mentorina kilpailussa toimi Pharrell Williams.


title: Enshi

text: Enshi (, pinyin: Ēnshī Shì) on piirikuntatason kaupunki Kiinan Hubein maakunnan lounaisosassa. Se on Enshin tujioiden ja miaojen autonomisen prefektuurin päähallintopaikka. Kaupungin pinta-ala on 3 971,61 neliökilometriä ja väkiluku 749 574 (vuonna 2010). Kaupungin keskusta sijaitsee linnuntietä noin 460 kilometriä maakunnan pääkaupunki Wuhanista länteen.


title: Sanctuary in Abyss

text: Sanctuary in Abyss on suomalaisen death metal -yhtye Hateformin kolmas studioalbumi. Se julkaistiin 1. maaliskuuta 2013 levymerkillä Spinefarm Records. Albumi debytoi Suomen virallisen listan sijalla 46.


title: Sanctuary in Abyss

text: Albumi sai ristiriitaisen vastaanoton. Infernon Mega sanoi sisäistäneensä albumin kahta edeltäjäänsä paremmin, mutta uutukaisenkin olevan sisällöltään liian rikas. Albumin kaksi lopetuskappaletta saivat silti suitsutusta. Soundin Eero Kettunen antoi albumille kolme tähteä viidestä, mieltäen uuden albumin taas edeltäjiään vaikeammin sisäistettäväksi, mutta myöntää yhtyeen onnistuneen musiikkinsa jalostamisessa.


title: Sanctuary in Abyss

text: Kaikki kappaleet sanoittanut Petri Nyström.


title: The Voice (Yhdysvallat) (9. tuotantokausi)

text: The Voice:n yhdeksäs tuotantokausi esitettiin Yhdysvalloissa NBC-kanavalla 21. syyskuuta – 15. joulukuuta 2015. Ohjelman tuomareina toimivat Adam Levine, Gwen Stefani, Blake Shelton, Pharrell Williams ja Carson Daly.


text: Kilpailun voittajaksi selviytyi 22-vuotias Jordan Smith. Hän sai palkinnoksi levytyssopimuksen Universal Republic Recordsin kanssa. Smithin mentorina kilpailussa toimi Adam Levine.


title: Hämeenkulma

text: Hämeenkulma (ent. Etelä-Hämeen Lehti) on Hausjärven ja Kärkölän alueella ilmestyvä paikallislehti. Lehti on perustettu vuonna 2004, ja sen nimi muuttui joulukuussa 2015 Etelä-Hämeen Lehdestä Hämeenkulmaksi. Lehden toimisto sijaitsee yhdessä paikallislehti Keski-Hämeen kanssa Lammilla. Hämeenkulman julkaisija on Hämeen Paikallismedia Oy ja painopaikka Lehtisepät Oy.


title: Rosoksasiini

text: Rosoksasiini (CHNO) on kinoliinijohdannaisiin kuuluva orgaaninen yhdiste. Yhdistettä voidaan käyttää lääketieteessä antibioottina muun muassa hengitystie- ja virtsatieinfektioissa.


title: Rosoksasiini

text: Rosoksasiini on huoneenlämpötilassa keltaista kiteistä ainetta. Yhdiste on käytännössä veteen liukenematonta.


title: Rosoksasiini

text: Rosoksasiini kuuluu niin sanottuihin ensimmäisen sukupolven kinoliiniantibiootteihin. Yhdiste inhiboi bakteerien DNA-gyraasin ja topoisomeraasi IV:n toimintaa. Tämä johtaa siihen, että DNA:n kaksoiskierre ei avaudu replikoitumista varten, eivätkä solut pääse kasvamaan ja jakaantumaan. Rosoksasiini on laajakirjoinen antibiootti ja tehoaa niin gramnegatiivisiin kuin -positiivisiinkin bakteereihin muun muassa "Escherichia"-, "Providencia"-, "Klebsiella"-, "Pseudomonas"- , "Neisseria-" ja "Haemophilus"-sukujen bakteereihin. Sitä voidaan käyttää hengitys- ja virtsatieinfektioiden sekä eräiden sukupuolitautien kuten tippurin hoitamiseen.


title: Rosoksasiini

text: Rosoksasiinin haittavaikutukset ovat kinoliineille tyypillisiä. Niitä ovat muun muassa ihon kutina, ruoansulatuskanavan ärsytys sekä vaikutukset keskushermostoon, jotka voivat ilmetä huimauksena, uneliaisuutena ja näköhäiriöinä.


title: Rosoksasiini

text: Rosoksasiinin valmistuksessa käytettävä synteesi on viisivaiheinen. m-nitrobentsaldehydistä valmistetaan 4-(3-aminofenyyli)pyridiiniä, joka kondensoidaan dietyylietoksimetyleenimalonaatin kanssa. Muodostuvan tuotteen etylointi ja esteriryhmän hydrolyysi muodostaa rosoksasiinia.


title: Petit Trianon

text:
Petit Trianon, ("Pieni Trianon", suomeksi myös "Pikku Trianon") on Ranskan kuningas Ludvig XV:n vuosina 1762–1768 rakennuttama pieni palatsi Versailles’n palatsin puiston alueella Ranskan Versailles’ssa. Sen paikka on osa Grand Trianonin puistoa.
Petit Trianonin rakennutti Ludvig XV pitkäaikaiselle rakastajattarelleen Madame de Pompadourille, ja sen suunnitteli Ange-Jacques Gabriel. Se rakennettiin vuosina 1762–1768. Madame de Pompadour kuitenkin kuoli neljä vuotta ennen kuin rakennus valmistui, ja sen sai käyttöönsä hänen seuraajansa Madame du Barry.


title: Petit Trianon

text: Petit Trianon on tunnettu esimerkki siirtymävaiheesta 1700-luvun alkupuolen rokokootyylin ja sitä seuranneen hillitymmän ja hienostuneemman uusklassisen arkkitehtuurin välillä. Se on muodoltaan kuutiomainen, ja siinä kiinnittävät huomiota neljä julkisivua, joista jokainen on suunniteltu ottaen tarkoin huomioon ne rakennukset ja puutarhan osat, joita kohti kukin niistä on kääntynyt. Korinttilainen pylväsjärjestelmä on vallitsevana. Yhdeltä puolelta palatsi rajoittuu muodolliseen ranskalaiseen puutarhaan, ja sillä puolella on kaksi täysin ja kaksi osittain julkisivuseinän ulkopuolella olevaa pylvästä. Sen sijaan pihan ja Ludvig XV:n aikaisempien kasvihuoneiden puolella jukisivussa on pilasterit. Neljäs, kuninkaan entisen kasvitieteellisen puutarhan puoleinen julkisivu jätettiin paljaaksi. Epätasaisessa maastossa olevien korkeuserojen vuoksi rakennuksen sivustoilla on taitavasti käytetty portaikkoja.


title: Petit Trianon

text: Kun Ludvig XVI vuonna 1774 tuli 20-vuotiaana Ranskan kuninkaaksi, hän luovutti Petit Trianonin ja sitä ympäröivän puutarhansa tuolloin 19-vuotiaan puolisonsa, kuningatar Marie Antoinetten yksinomaiseen käyttöön, ja siitä tulikin pian nuoren kuningattaren mielipaikka.


title: Petit Trianon

text: Marie Antoinette ei vetäytynyt Petit Trianoniin vain paetakseen hovielämän muodollisuuksia vaan myös vapautuakseen kuninkaallisten velvollisuuksiensa taakasta. Versaillesissa häneen kohdistui suuria paineita ja arvostelua sekä hänen perheensä että hovin taholta, ja Petit Trianon oli hänen lepopaikkansa ja vapaa-ajan asuntonsa, jossa hän saattoi levätä näistä koettelemuksista. Koska rakennus oli kuningattaren yksityisaluetta, kukaan ei saanut tulla sinne ilman kuningattaren lupaa, ei edes Ludvig XVI, ellei käynnistä ollut etukäteen sovittu.. Hovin aatelistolla ei ollut sinne pääsyä, vaan ainoita kutsuvieraita olivat kuningattaren "sisäpiirin" jäsenet kuten Lamballen prinsessa Marie-Louise de Savoie ja Polignacin herttuatar Yolande de Polastron.


title: Petit Trianon

text: Kun rakennus oli kuningattaren yksityisenä mielipaikkana, kutsuvieraiden ja palvelijoiden haluttiin olevan mahdollisimman vähän tekemisissä toistensa kanssa. Sen vuoksi ruokasalissa ("salles à manger") ollut pöytä oli tarkoitus tehdä liikkuvaksi niin, että se voitiin mekaanisesti laskea ja nostaa lattiaan suunnitellun luukun kautta niin, että alakerrassa työskentelevät palvelijat pysyisivät poissa näkyvistä. Tällaista pöytää ei koskaan saatu valmiiksi, mutta suunnitelma koneistoksi on yhä nähtävissä rakennuksen pohjakerroksessa.


title: Petit Trianon

text: Kuningattaren huoneistossa Marie Antoinetten yksityisyyden tarve on selvä: hänen buduaarinsa koristelu osoittaa omana aikanaan ainutlaatuista kekseliäisyyttä. Siellä esimerkiksi peileillä varustetut paneelipinnat voidaan kampea kääntämällä nostaa ja laskea ikkunoiden peittämiseksi. Hänen makuuhuoneensa on yksinkertainen, mutta hienostunut hänen yleisen tyylinsä mukaisesti, ja sen huonekalut ovat Georges Jacobin ja Jean Henri Riesenerin suunnittelemia. Tapetin maalasi Jean-Baptiste Pillement.


title: Petit Trianon

text: Vuosina 1783–1787 Petit Trianonin vierelle rakennettiin englantilainen puutarha, "Hameau de la Reine", lukuisine pienine rakennuksineen. Siellä oli kaikiaan 12 maalaistaloa ja mylly, ja sen oli tarkoitus toteuttaa ainakin vertauskuvallisesti kuningattaren suuresti ihaileman Jean Jacques Rousseaun ohje paluusta luontoon.


title: Petit Trianon

text: Lokakuun 5. päivänä 1789 Marie Antoinette oli parhaillaan Petit Trianonin puutarhassa, kun sanansaattaja toi hänelle tiedon, että Pariisista lähtenyt aseistautunut joukko oli uhkaavasti tulossa paikalle. Kun kuningasperhe seuraavana päivänä pakotettiin lähtemään, Petit Trianoniin jäivät vain puutarhurit ja muu henkilökunta. Tekeillä olleet korjaustyöt keskeytettiin ja rakentajille tarkoitetut määrärahat käyttämättä. Sisäministeri määräsi vuonna 1792 entisen kuningattaren puutarhurin Antoine Richardin huolehtimaan puutarhasta ja kasvihuoeista. Sen jälkeen kun monarkia heinäkuussa 1792 oli lopullisesti kumottu, Petit Trianonin kaikki huonekalut, taideteokset ja muut arvoesineet myytiin konventin 10. heinäkuuta 1793 tekemän päätöksen mukaisesti huutokaupalla. Huutokaupat aloitettiin sunnuntaina 25. elokuuta 1793, ja niitä jatkettiin heinäkuun 11. päivään 1794 saakka. Myyty omaisuus joutui hajalleen eri tahoille. Hopea-, lyijy- ja messinkiesineet kuitenkin takavarikoitiin arsenaalien käyttöön. Kuvanveistäjä Amable Boichard kutsuttiin huhtikuussa 1794 paikalle poistamaan esineistä "kuninkuuden ja feodalismin tunnukset".


title: Petit Trianon

text: Uuden tasavallan aikana Petit Trianonissa tehtiin useita muutoksia. Sen maat julistettiin kansallisomaisuudeksi, ja ne jaettiin kymmeneen palstaan. Versaillesin kaupunki ehdotti, että paikalle perustettaisiin kasvitieteellinen puutarha, mutta sitä ei toteutettu. Vuonna 1796 alue vuokrattiin eräälle kapakoitsijalle. Aluetta käytettiin tanssi- ja juhlapaikkana, mutta vuoteen 1801 mennessä se oli tullut hylätyksi ja joutunut ilkivallan kohteeksi. Useat sivurakennukset oli hajotettu maan tasalle. Myöhemmin puutarhat kunnostettiin uudelleen, ja osassa rakennusta toimi koulu.


title: Petit Trianon

text: Petit Trianon peruskorjattiin viimeksi vuonna 2008.


title: Petit Trianon

text: Petit Trianon on ollut esikuvana seuraaville rakennuksille:


title: Petit Trianon

text: Yhdysvalloissa:


title: Petit Trianon

text: Muualla:


title: Lighthouse (Nina Kraljićin kappale)

text: Lighthouse () on kroatialaislaulaja Nina Kraljićin kappale. Kroatian TV-yhtiö HRT valitsi sen edustamaan Kroatiaa . Kappale julkaistiin 9. maaliskuuta 2016. Sen ovat säveltäneet ja sanoittaneet Andreas Grass ja Nikola Paryla.


title: Lighthouse (Nina Kraljićin kappale)

text: Kappale kilpaili Eurovision laulukilpailun ensimmäisessä semifinaalissa, jossa se sijoittui kymmenenneksi 133 pisteellä ja pääsi finaaliin. Finaalissa se keräsi 73 pistettä ja saavutti sijan 23.


title: Café Society

text: Café Society on vuonna 2016 ensi-iltansa saanut Woody Allenin käsikirjoittama ja ohjaama yhdysvaltalainen draamakomediaelokuva. Sen pääosia esittävät Jesse Eisenberg, Kristen Stewart, Blake Lively, Steve Carell, Jeannie Berlin, Parker Posey, Corey Stoll ja Ken Stott. Elokuva sai ensi-iltansa Cannesin elokuvajuhlilla 11. toukokuuta 2016.


title: Eubalaena japonica

text: Eubalaena japonica on uhanalaiseksi luokiteltu silovalaslaji.


title: Åke Virkola

text: Åke Sigfrid Virkola, vuoteen 1935 "Willberg" (1911–1989) oli suomalainen yritysjohtaja, koulutukseltaan ekonomi ja kauppatieteiden maisteri. Hän sai vuorineuvoksen arvon 1976. Hän oli Valion varatoimitusjohtaja 1958-1975 ja pääjohtaja 1975-1977.


title: Åke Virkola

text: Virkolan veli oli professori Nils-Erik Virkola.


title: Nils-Erik Virkola

text: Nils-Erik "Nisse" Virkola, vuoteen 1935 "Willberg" (1923–2007) oli suomalainen tekniikantutkija. Hän oli vuodesta Teknillisen korkeakoulun selluloosatekniikan professori. Hänen tutkimuskohteitaan olivat selluloosakemia ja selluloosan valmistus.


title: Nils-Erik Virkola

text: Virkolan veli oli Åke Virkola


title: Slow Down (Douwe Bobin kappale)

text: Slow Down () on alankomaalaislaulaja Douwe Bobin kappale. Douwe Bob valittiin 22. syyskuuta 2015 edustamaan Alankomaita , ja kappale julkaistiin lehdistötilaisuudessa 4. maaliskuuta 2016. Sen ovat säveltäneet Jan-Peter Hoekstra, Jeroen Overman ja Matthijs van Duijvenbode sekä Douwe Bob itse. Sanoituksen ovat tehneet Douwe Bob, Jan-Peter Hoekstra ja Jeroen Overman.


title: Slow Down (Douwe Bobin kappale)

text: Kappale kilpaili Eurovision laulukilpailun ensimmäisessä semifinaalissa, jossa se sijoittui viidenneksi 197 pisteellä ja pääsi finaaliin. Finaalissa se sai 153 pistettä ja saavutti sijan 11.


title: Lawrence Welk

text: Lawrence Welk (11. maaliskuuta 1903 Strasburg, Pohjois-Dakota – 17. toukokuuta 1992 Santa Monica, Kalifornia) oli yhdysvaltalainen viihdeorkesterien johtaja ja hanuristi. Hän tuli tunnetuksi 1950-luvun alusta 1980-luvun alkuun jatkuneesta televisiosarjasta "The Lawrence Welk Show". Welkin varttuneempaa yleisöä miellyttävä, pehmeä tanssimusiikkityyli sai lempinimen ”samppanjamusiikki”.


title: Lawrence Welk

text: Lawrence Welkin vanhemmat Ludwig ja Christina Schwahn Welk lähtivät Ranskan ja Saksan rajalla sijainneesta Elsass-Lothringenistä siirtolaisiksi Yhdysvaltoihin vuonna 1892 ja asettuivat Pohjois-Dakotaan viljelemään maata. Eristyneellä maatilalla varttunut Lawrence opetteli isänsä johdolla soittamaan harmonikkaa ja säilytti aikuisikään asti puheessaan saksalaisen korostuksen.


title: Lawrence Welk

text: Welk muodosti ensimmäisen yhtyeensä kesällä 1925. Pari vuotta myöhemmin nelimiehinen Welk’s Novelty Orchestra esiintyi paikallisella WNAX-radioasemalla ja alkoi sen myötä saada mainetta lähialueilla. 1930-luvun lopulla Welk kiersi orkestereineen jo ympäri Yhdysvaltoja esiintyen muun muassa hotelleissa. Vuonna 1938 yhtyeen nimeksi otettiin Lawrence Welk and His Champagne Music, ja sen tunnuskappaleeksi tuli “Bubbles in the Wine” (säv. Welk, sanat Frank Loesser). 1930-luvulla Welk myös levytti ahkerasti.


title: Lawrence Welk

text: Läpi 1940-luvun Welkin orkesteri oli kiinnitettynä Chicagon Trianon Ballroomin vakio-orkesteriksi. Tämän ajan levytyshittejä olivat vuoden 1944 ”Don’t Sweetheart Me” (säv. Cliff Friend, san. Charles Tobias) ja vuoden 1945 ”Shame on You” (säv. ja san. Spade Cooley).